Apa Nasib Pasaran Minyak Mentah Dalam Sesi Ini?

Harga minyak mencatat keuntungan pada hari Isnin selepas pelabur mengalihkan tumpuan kepada pertarungan politik di Amerika Syarikat. Sementara itu, pelabur juga sedang mencari penjelasan mengenai usaha OPEC bagi membendung lebihan bekalan minyak mentah yang masih meninggalkan tanda tanya.
Di New York Merchantile Exchange, minyak mentah bagi penghantaran Disember melonjak sebanyak 1.07%. Disamping itu, Brent juga mencatat lonjakan kepada $45.98 setong.
Pilihanraya presiden dijangka akan mengganggu turun naik pasaran, sekali gus menjadikan pasaran minyak mentah agak tidak menentu hujung minggu ini. Selain pilihanraya presiden, tumpuan juga diberikan kepada laporan stok terkini pasaran minyak mentah yang bakal diumumkan oleh Agensi Tenaga Antarabangsa dan Pertubuhan Pengeksport Petroleum.
 Minggu lepas, harga minyak jatuh mendadak selepas keraguan berterusan terhadap pembekuan bekalan yang terus menghantui pasaran.
Menurut sumber Reuters, harga minyak jatuh mendadak selepas Arab Saudi mengancam untuk meningkatkan pengeluaran minyak jika Iran enggan mengehadkan output. Tidak lama kemudian, Bloomberg News melaporkan bahawa Setiausaha Jeneral Arab Saudi menafikan ancaman tersebut.
Harga minyak kekal rendah selepas pembekal perkhidmatan medan minyak, Baker Hughes berkata bahawa bilangan pelantar minggu lalu meningkat sebanyak 9-450. Angka ini juga menunjukkan peningkatan selama empat bulan berturut-turut.

3 Isyarat Penting daripada Pengukuhan Data Pekerjaan Amerika Syarikat Jumaat Lalu!


EUR/USD Mendaki 100 Pips Di Kala Penutup Dagangan Minggu Lalu

Tampaknya harga pada carta pasangan matawang EUR/USD menampilkan pendakian garang melebihi 100 pips bagi kembali mencapai zon SBR (support become resistance) 1.13000 pada dagangan Jumaat.
Pendakian tersebut juga seakan sedang membuat HH (higher high) yang terbaharu untuk isyarat trend bullish dan diperkukuh lagi setelah harga sudah melepasi paras halangan Moving Average 50 (MA50).
Akan tetapi memasuki ke pembukaan dagangan di sesi Asia hari ini (Isnin), harga kelihatan masih tidak berupaya dalam tembusi zon SBR berkenaan lebih awal untuk jatuh semula dengan membentuk ‘gap’.
Matawang USD nampaknya gagal bagi mengekalkan prestasi terbaik sebagai raja matawang setelah berlaku sedikit aktiviti pengambilan untung (profit taking) di kala penutup dagangan pada minggu lalu.
Lantaran itu, ia telah menyebabkan USD kembali lemah yang juga dihantui oleh hasil perbendaharaan 10 tahun Amerika Syarikat (AS) yang memberi kejutan dengan kejatuhan parah sehingga ke bawah paras 1.50%.
Menjadi tumpuan bagi matawang Euro pula adalah terhadap penerbitan data inflasi yang akan diterbitkan esok (Selasa) bagi mengambil kira aspek dalam menilai kepada pengukuhan nilai Euro.

 Penganalisis mengeluarkan jangkaan bahawa pergerakan harga berkemungkinan bakal menuju ke paras sekitar 1.12600 bagi membuat HL (higher low) dalam menyokong trend bullish harga yang lebih kukuh.
Yakni pengukuhan seterusnya berkebarangkalian akan kembali membuat percubaan untuk mengatasi zon SBR 1.13000 dan kemudian dijangka bakal mampu menuju ke zon SBR 1.14000 untuk kekal bullish.
Namun andai kata pergerakan harga tidak berjaya untuk meneruskan lonjakan yang lebih garang, zon sokongan 1.12000 dan paras terendah sejak Julai 2020 sekitar 1.11900 dijangka bakal dicecah semula.
Sejajar dengan faktor itu, pelabur turut meletakkan sasaran yang lebih rendah daripada zon tersebut jikalau harga meneruskan penurunan untuk sekali gus bakal merekod paras terendah yang terbaharu.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tak Usah Terangkan Korea Selatan Tahu, Inflasi Mencanak Di Setiap Penjuru

‘Curahkan kadar faedah padaku, biarku naikkan perlahan-lahan dulu.’
Meskipun situasi inflasi mencanak di setiap penjuru dunia, Bank of Korea (BOK) dilihat tidak gopoh dalam melaksanakan pengetatan monetarinya dengan mengatakan kenaikan kadar yang agresif tidak penting.
Perkara tersebut boleh disimpulkan melalui tindakan Gabenor BOK, Rhee Chang-Yong yang meningkatkan kadar belian semula 7 hari sebanyak 25 mata asas kepada 2.5%.
Kenaikan tersebut dilihat juga selari dengan jangkaan semua ahli ekonomi tinjauan Bloomberg.
 Menerusi kenyataan rasmi Rhee, BOK akan meneruskan kenaikan kadar pada julat tersebut pada masa hadapan sambil berusaha mengekang harga dan menyokong mata wang bagi memastikan ekonomi terus ‘berdetik’.
Sebelum ini, Rhee pernah memberi isyarat pengetatan kadar secara beransur-ansur memandangkan kesan kos pinjaman yang lebih tinggi terhadap rekod hutang isi rumah membawa prospek ekonomi suram.
Sungguhpun begitu, suka diingatkan inflasi Korea Selatan kini telah mencanak ke paras tertinggi melebihi 2 dekad apabila pertumbuhan harga purata naik 5.2% daripada unjuran 4.5%.
Sebagai konteks BOK merupakan antara yang terawal di Asia Pasifik melakukan kenaikan 50 mata asas sejak pemulihan pandemik sebelum berundur lebih dovish tatkala Federal Reserve (Fed) Amerika Syarikat (AS) mulai agresif.
Lantaran daripada tindakan tersebut, BOK telah mencapai garis pertengahan julat kadar neutralnya yang menandakan ekonomi tidak terlalu buruk mahupun terlalu baik.


Potensi Sehingga 200 PIPS Pergerakan Harga Pada USD/CAD Menjelang Laporan Pekerjaan AS dan Kanada

Pergerakan harga pada chart pasangan matawang USD/CAD dilihat telah membuat kenaikan lebih 200 pips dari paras support 1.31200 sehingga ke paras ketinggian semasa pada resistance 1.34400.
Dagangan dolar CAD pada minggu ini merosot dengan merekodkan penurunan hampir setiap hari berbanding matawang utama yang lain. Antara yang menjadi tumpuan pelabur pada minggu ini untuk Loonie adalah terhadap penetapan kadar faedah oleh bank pusat Kanada dalam mesyuarat polisi semalam.
Bank of Canada (BoC) seperti yang dijangkakan telah mengekalkan kadar faedah di paras 1.75% kekal tidak berubah sejak Disember 2008. Ahli mesyuarat mengatakan bahawa mereka akan melihat secara lebih terperinci dalam perkembangan pada perbelanjaan isi rumah, pasaran minyak mentah serta polisi perdagangan global yang masih menyukarkan langkah kenaikan kadar untuk masa yang akan datang.
Loonie terus dibebankan lagi oleh data Ivey PMI yang meninjau keyakinan perniagaan di Kanada untuk bulan Februari apabila mencatatkan penurunan kepada 50.6 mata lebih rendah daripada bacaan 54.7 mata sebelum ini dan juga meleset dari jangkaan kenaikan 55.1 mata oleh pasaran.
Susulan bacaan data tersebut yang dikeluarkan semalam telah melemahkan lagi dagangan CAD dan memberi peluang untuk USD terus melonjakkan harga pada chart USD/CAD sehingga ke paras resistance 1.34400.
Dagangan USD/CAD sejak sesi pasaran Asia hari ini dilihat mendatar dengan pergerakan harga sangat perlahan meniti di paras resistance 1.34400 yang dicapai semalam.
 Kedua-dua matawang Greenback dan Loonie ini dijangka akan terus bergerak lemah sementara pelabur menantikan laporan data pekerjaan untuk kedua-dua negara tersebut. Kedua-dua laporan pekerjaan akan dikeluarkan bersama pada jam 9.30 malam esok dan pelabur bakal bersiap sedia untuk menyaksikan pergerakan volatile harga sebelum dagangan minggu ini menutup tirainya.
Jika harga terus melonjak ke paras lebih tinggi, harga boleh mencapai paras ketinggian yang baru ke paras resistance 1.3589 (MagicR3) pada indicator Moshed Magic Line dengan mencatatkan sekitar 150 pips kenaikan harga.
Namun, jika harga gagal melepasi paras resistance 1.34400 hari ini, jangkaan penurunan harga berkemungkinan akan turun menguji paras RBS (resistance become support) pada 1.33300 atau lebih rendah lagi ke paras 1.32300 sekaligus merekodkan 200 pips kejatuhan harga pada USD/CAD.
Lihat chart pasangan matawang USD/CAD di bawah untuk rujukan analisis teknikal anda. Beri tumpuan juga pada paras support dan resistance yang digariskan pada indicator Moshed Magic Line yang menjadi tarikan harga ke paras-paras tersebut.

Paras support: 1.3369, 1.3304, 1.3260.
Paras resistance: 1.3479, 1.3523, 1.3589.


Analisis teknikal GBP/USD – Timeframe H1 – 2/5/2018

Jika diperhatikan, pergerakan harga GBP/USD masih kuat ke arah bearish ketika ini. Dan selagi ia tidak breakout Key Resistance 1.3615. Target bearish terhampir adalah 1.3540. Dan jika breakout, ia berpotensi untuk menuju ke harga lebih rendah 1.3500.
 Walaubagaimanapun, jika breakout Key Resistance – ia akan mulai mengorak langkah untuk mulai bullish retracement. Oleh itu, kebarangkalian masih tinggi untuk ia meneruskan lagi penurunan selagi ia tidak breakout Key Resistance setakat hari ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pasaran Sedang Menunggu Kerajaan Baru New Zealand, Kiwi Tertekan

Dolar New Zealand jatuh mendadak hari ini sementara pasaran menunggu pengumuman Winston Peters pemimpin First Party sama ada memilih menyertai Nasional atau Buruh.
Setakat ini pasangan matawang NZD/USD telah merekod kejatuhan hampir 100 pip sejak pukul 8 pagi tadi sehingga ke paras terendah hari ini.
 “Matawang NZD jatuh secara mendadak, di mana pasaran ketika ini bimbang dengan situasi semasa”, kata strategist pasaran di Westpac.
Winston Peters berkata pada Rabu untuk mengumumkan keputusan daripada First Party. Hal ini juga telah menekan NZD pada Rabu.
Mark Johnson, penganalisis di OMF berkata bahawa Kiwi akan memberi reaksi terhadap apa juga keputusan, tetapi pergerakan mungkin hanya sementara. Jika ia jatuh ke bawah, ia hanya terhad kerana tindakan pengambilan untung, kata beliau. Jika ia melonjak ke atas, ia akan menjadi peluang untuk menjual jika mengambil kira kekuatan US dolar ketika ini,” tambah beliau.


Ekonomi Australia Menguncup Buat Kali Pertama Sejak 2011!

Ekonomi Australia menguncup (contracted) buat kali pertama sejak 2011 pada suku ketiga 2016 berikutan penyusutan dalam perdagangan antarabangsa dan ‘pembentukan modal swasta’ (pelaburan).
GDP atau Keluaran dalam negara kasar (KDNK) jatuh sebanyak 0.5% pada suku ketiga berbanding tahun lepas ekonomi berkembang sebanyak 1.8%. Penganalisis menjangkakan data pada hari ini berada di sekitar 0.3%.
Dalam laporan data GDP pagi tadi, perbelanjaan isirumah meningkat sebanyak 0.4% dalam tempoh sama.
Penganalisis menjangkakan kejatuhan mendadak ini hanyalah sementara kerana pasaran buruh akan mendapat momentum semula dan peningkatan perbelanjaan kerajaan yang akan merancakkan semula ekonomi. Penganalisis juga berpendapat bahawa peningkatan ekonomi pada suku kedua adalah disebabkan oleh perbelanjaan sektor awam.
Perdagangan terus mengurangkan pertumbuhan ekonomi Australia dalam beberapa suku tahunan yang lalu. Walaupun akaun semasa defisit semakin berkurangan yang mencatatkan penyusutan 29%, jumlah import terus mendominasi eksport dan menyebabkan penurunan 0.2% dalam pertumbuhan suku ketiga ini.
 Harga yang komoditi meningkat sejak kahir-akhir ini masih jauh di bawah paras harga beberapa tahun lepas. Kelemahan dalam sektor ini telah diseimbangkan oleh kadar tukaran yang lebih kompetitif.
Aussie dolar jatuh mendadak sejurus data ini dikeluarkan. Aud/Usd susut sebanyak 0.5% ke paras 0.7425. Ketika ini pasangan matawang ini berada di paras 0.7434.
Semalam Rizab bank Australia (RBA) mengekalkan kadar di paras 1.5% dalam mesyuarat terakhir tahun ini. Bank pusat melihat sedikit perubahan yang berlaku sejak bulan lepas. Kali terakhir RBA mengubah kadar ialah pada 2 Ogos lepas dimana RBA memotong 25 mata asas cash rates kepada 1.50%.
RBA mengatakan, ekonomi di Australia meneruskan transisinya berikutan pelaburan yang besar dan mendadak dalam sektor galian. Ada sektor yang perlahan jika dilihat pada kadar pertumbuhan, tetapi pasti ia akan meningkat semula.
Ekonomi secara keseluruhannya terus berkembang pada kadar yang sederhana, melonjakkan keyakinan bahawa inflasi juga akan turut meningkat di masa hadapan. Ahli-ahli RBA menunjukkan mereka berpuas hati dengan prospek terkini ekonomi Australia dengan pertumbuhan ekonomi dijangka akan dapat mencapai tahap maksimum di masa hadapan.


AUD/USD Bakal Melonjak Lebih Tinggi Jika Sentimen Rundingan AS-China Terus Positif

Seperti yang dijangka dalam analisis teknikal sebelum ini, pergerakan harga pada carta pasangan matawang menepati ramalan kenaikan ke paras lebih tinggi selepas mencatatkan lonjakan awal pada sesi Asia Khamis semalam.
Kenaikan harga adalah digerakkan oleh sentimen pasaran yang kembali pulih berikutan perkembangan positif pada rundingan dagang antara Amerika Syarikat dan China. Pelabur memantau hasil rundingan antara Presiden Amerika Syarikat Donald Trump bersama Timbalan Presiden China Liu He yang akan bertemu di White House hari ini.
Sentimen pasaran yang semakin pulih mendorong pengukuhan pada matawang berorientasikan perdagangan antaranya dolar Australia. Atas faktor rakan dagang utama bersama China, matawang Australia mengukuh seiring perkembangan positif rundingan dagang China bersama Amerika.
Jika diperhatikan pergerakan harga pada carta pasangan matawang AUD/USD, terdapat tanda-tanda awal menunjukkan harga bakal kembali membuat kenaikan semula selepas corak penurunan harga dipamerkan sejak dagangan awal minggu.
Lonjakan harga semalam yang melepasi zon penting pada 0.67450 mencatatkan paras ketinggian terbaru (Higher High) sebelum harga membuat kenaikan menuju zon resistance yang diuji pada dagangan September.
 Kenaikan harga terus bersambung pada sesi Asia hari ini sehingga harga menyentuh paras 0.67800 dan harga menguji paras ketinggian tersebut sehingga bersambung ke sesi pasaran Eropah.
Perkembangan positif rundingan yang kembali meyakinkan pelabur bakal mendorong harga untuk tembusi paras resistance sebelum mencatatkan kenaikan ke paras yang lebih tinggi.
Namun jika harga sesuatu yang kurang menyenangkan dilaporkan pada rundingan dagang dan membuatkan pelabur mula gelisah, harga bakal kembali menurun semula ekoran penyusutan nilai dagangan Aussie.
Lihat gambar carta pasangan matawang AUD/USD di bawah untuk rujukan teknikal analisis anda.


EUR/USD Mulakan Dagangan Awal Minggu Dengan Corak Penurunan Harga

US dolar pada awal dagangan minggu ini dilihat mencatatkan kenaikan berbanding penyusutan pada minggu lalu. Namun, masih belum menunjukkan pengukuhan yang jelas walaupun sentimen pasaran kembali berisiko dengan ketegangan yang tercetus di antara Amerika Syarikat (A.S) dan China.
Presiden A.S Donald Trump telah mengancam untuk membatalkan perjanjian perdagangan dengan dakwaan China gagal menepati pembelian barangan A.S seperti yang dipersetujui dalam rundingan sebelum ini.
Sementara matawang Euro pula dilihat bergerak lemah pada awal minggu didorong data ekonomi pada sesi Eropah yang turut diterbitkan lemah.
Data PMI pembuatan di zon Eropah terutama di Sepanyol, Itali, Perancis dan juga Jerman masing-masing mencatatkan bacaan yang rendah seperti bacaan sebelumnya. Ini menunjukkan sektor pembuatan masih dalam fasa penguncupan.
Pada carta harga bagi pasangan matawang EUR/USD, harga membuat penurunan sejak awal sesi Asia bermula semalam menyambung penurunan pada penghujung dagangan Jumaat lalu selepas harga mencapai paras ketinggian melepasi 1.1000.
Penurunan harga semalam melepasi paras sokongan pada Moving Average 50 (MA50) yang memberi isyarat awal perubahan kepada trend bearish.
Harga turun menguji paras 1.0900 pada zon RBS (resistance become support) sebelum mendatar di sekitar paras tersebut sehingga dagangan sesi New York berakhir.
 Bersambung pada dagangan Selasa, harga bergerak perlahan dengan mempamerkan kenaikan yang lemah pada awal sesi Asia.
Kenaikan dilihat akan menguji paras halangan dinamik MA50 pada rangka masa 1 jam pergerakan harga di carta EUR/USD sebelum harga menyambung semula penurunan.
Namun kenaikan yang berjaya melepasi MA50 dilihat akan menguji semula zon resistance pada 1.1000.
Sekiranya harga menyambung penurunan, harga akan bergerak lebih rendah melepasi zon RBS 1.0900 sebelum turun menuju zon RBS lebih rendah sekitar 1.0830.
Penurunan lebih rendah akan menuju pula zon support pada 1.0730 yang diuji pada dagangan April lalu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Permintaan Terhadap Matawang Komoditi Terus Melonjak Dalam Sesi Eropah!

Matawang Dollar Australia dan New Zealand melonjak ke paras yang lebih tinggi pada Khamis berikutan lonjakan harga minyak meningkatkan permintaan bagi matawang komoditi. Data aktiviti pembuatan di China yang positif juga merangsang permintaan kedua-dua matawang ini.
AUD/USD meningkat sebanyak 0.41% dalam sesi ini.
AUD/USD, 30 minit
Harga minyak mentah melonjak lebih 9% pada Rabu selepas anggota OPEC menamatkan kemelut pasaran minyak mentah dengan mengurangkan pengeluaran sebanyak 1.2 juta tong sehari. Keputusan itu juga merupakan yang pertama semenjak tahun 2008.
Dalam laporan berasingan, data rasmi indeks manufacturing purchasing managers’ di China meningkat berbanding yang pernah dicatat pada bulan sebelum ini.
 China merupakan rakan eksport terbesar Australia dan rakan eksport kedua terbesar New Zealand.
NZD/USD pula meningkat sebanyak 0.14%.

NZD/USD, 30 minit
Dalam masa yang sama, matawang US Dollar gersu disokong berikutan jangkaan pemotongan perbelanjaan dan cukai fiskal di bawah pentadbiran Trump.
US Dollar Index yang melawan 6 matawang utama juga dicatat menurun sebanyak 0.27%.
Bank of Japan Akan Meneruskan Program Pembelian Bon : Makato Sakurai


Analisis GOLD – Penganalisis Optimis Nilai Emas Terus Meningkat

Pergerakan harga emas pada carta XAU/USD yang mengukur nilai emas berbanding US dolar perlahan pada pembukaan dagangan di awal minggu ini selepas pamer lonjakan ketara di penghujung minggu.
Pada minggu lalu, harga yang menjunam sehingga ke paras sokongan 1680.00 tela kembali melonjak semula dan melepasi halangan 1720.00 pada Jumaat dengan paras tertinggi mingguan dicapai pada sekitar 1730.00.
Peningkatan harga didorong oleh penyusutan mata wang US dolar dalam pasaran berikutan penurunan pada hasil bon 10-tahun AS.
Menyambung dagangan pada Isnin, harga susut menuju ke paras 1720.00 namun kembali meningkat sedikit di sesi Eropah. Pergerakan harga kekal perlahan dalam julat sekitar 80 pips dengan jangkaan harga lebih agresif pada sesi New York.
Jika harga berjaya meneruskan kenaikan, paras tumpuan seterusnya adalah pada rintangan 1745.00 yang diuji pada dagangan 2 minggu yang lalu.
Seterusnya, zon SBR (support become resistance) 1765.00 bakal diuji sebelum harga kembali menuju semula ke paras tumpuan 1800.00.
 Namun, berwaspada untuk situasi penurunan harga semula sekiranya harga bergerak turun lebih rendah di bawah paras 1720.00.
Paras sokongan Moving Average 50 (MA50) pada rangka masa 1 jam akan menyokong kenaikan semula harga. Penurunan harga lebih rendah di bawah paras ini akan memberi isyarat untuk permulaan trend bearish.
Harga bakal menguji semula paras-paras tumpuan pada penurunan terdahulu seperti di paras 1700.00 dan juga paras 1680.00 pada zon support.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


China: Sedikit Perubahan Inflasi Tahunan Pada Mac

Harga pengguna China melemah sekali lagi pada Mac tetapi merekod sedikit penyusutan berbanding setahun yang lalu, manakala harga pengeluar naik pada kadar sederhana.
Consumer price index (CPI) naik 0.9% dari tahun lalu selepas merekod kenaikan perlahan 0.8% pada Februari. Jangkaan pasaran bagi data ini ialah kenaikan 1.1%.
Kenaikan harga pengguna semakin perlahan sepanjang dua bulan lalu selepas merekod peningkatan yang kukuh sejak pertengahan 2014.
 Jika dibandingkan dengan Disember, harga pengguna jatuh 0.3% berbanding penyusutan 0.2% yang direkod pada November.
Dalam data inflasi yang berlainan iaitu Producer Price Index (Harga pengeluar) yang mengukur perubahan harga yang dikeluarkan oleh sektor perkilangan meningkat 7.6% dari tahun ke tahun pada Mac.
Kenaikan harga pengeluar melonjak 7.8% pada Februari yang merupakan peningkatan tertinggi sejak krisis kewangan. Harga pengeluar telah naik sejak tujuh bulan terakhir memulihkan deflasi yang berlaku selama empat tahun sebelum itu.


Adakah Kenaikan Emas Bersifat Sementara ?

Pasaran AS adalah lebih teruk apabila para pelabur terus menekan butang sell mungkin antara sebabnya, termasuk kebimbangan terhadap pertumbuhan ekonomi global dan konflik yang berterusan dan kebimbangan Ebola. S & P 500 susut 1.6% kepada 1874,82, dengan indeks yang mempunyai prestasi tiga hari paling teruk dalam tempoh tiga tahun. Dow Jones memberikan meningkat 1.4% kepada 16,321, manakala NASDAQ jatuh 1.5% kepada 4214. Dow kini pada enam bulan rendah.
Kemana indeks bergerak dari titik ini akan bergantung sebahagian besar kepada bagaimana syarikat-syarikat AS bertindak terhadap anggaran pendapatan dalam laporan pusingan – minggu ini saham perbankan akan melaporkan pendapatan suku tahun. Pegawai-pegawai Rizab Persekutuan AS(FED) pada hujung minggu mengulas bahawa ancaman daripada kelembapan antarabangsa boleh membawa kepada kenaikan kadar akan ditunda.
 Penurunan nilai dolar AS dan ekuiti global telah melihat emas menjadi penyumbang faedah terbaik. Emas terus mendapat manfaat daripada ekonomi global yang goyah, dengan logam kuning meningkat 0.7% ke atas Comex kepada $ 1230 auns. Sama seperti ramai penganalisis bank pelaburan seperti Goldman Sachs dan Morgan Stanley yang sudah mengagak perkara ini, gold back out. Semasa sesi emas memuncak pada $ 1238 auns. Kebanyakan percaya bahawa ini hanya akan menjadi situsasi jangka pendek pada emas dan logam berharga yang lain dijangka kembali kepada trend mereka ke bawah.
Beberapa minggu yang lalu harga telah menurun kepada 15 bulan rendah $ 1,183 setiap auns troy, tetapi logam telah mendapat manfaat daripada penurunan dalam dolar AS berikutan minit mesyuarat Rizab Persekutuan(FED) yang terakhir. Pasaran terus untuk bertindak balas terhadap berita lewat minggu dari IMF yang menurunkan pertumbuhan global tetapi membuat nota bahawa zon euro sedang mengetuai ke arah kemelesetan. Rating agensi S&P baru-baru ini diturunkan terhadap Perancis untuk “negatif”, tambahan pula faktor komen antara pengulas dan ahli politik daripada krisis deflasi di rantau ini zon euro. Mereka menekankan kenaikan baru-baru ini sebagai sumber kebimbangan bagi ekonomi AS, kebimbangan yang seolah-olah berakhir prospek kenaikan awal dalam kadar faedah terutamanya dengan ketakutan yang semakin meningkat telah menjatuhkan lagi ke dalam kemelesetan di Eropah.
Emas juga menerima rangsangan daripada pembukaan semula pasaran China berikutan cuti Golden Week, tetapi ada jualan semula pegangan dalam SPDR Amanah, yang terbesar pertukaran emas yang disokong oleh dana yang diniagakan.
Logam industri termasuk perak dan tembaga berdagang dalam keuntungan selepas lonjakan dalam eksport Cina diperhatikan dalam siaran data semalam. Perak meningkat kepada 17,487 sehingga sebanyak 142 mata pagi ini manakala tembaga adalah di tingkat 3.044 jauh dari minggu lepas pada 2.99. Tembaga dan nikel meningkat kerana kecepatan export kerana kebimbangan bahawa pertumbuhan ekonomi akan pudar di China. Tembaga meningkat 0.2% kepada AS $ 3,0405 satu paun pada Comex di New York kadar semalaman dengan logam sekarang telah naik 3 kali berturut-turut, sesuatu yang ia tidak dicapai dalam tempoh tiga bulan.


Euro Menjunam Lagi – Petunjuk Yang Baik Buat Pelabur Menjelang NFP?

Dagangan Euro pada hari ini mencatatkan kejatuhan terbesar mingguan dalam tempoh 3 minggu ekoran kemerosotan kadar pulangan bon kerajaan yang kembali menambahkan tekanan terhadap rangsangan baru polisi oleh bank pusat global.
Hasil pulangan bon 10-tahun Jerman, DE10YT=RR mencecah kadar deposit bank pusat Eropah pada -0.40%, di satu paras yang dilihat sebagai halangan psikologi oleh penganalisis.
 Namun berbanding USD, dagangan Euro masih lagi disokong sekitar paras 1.1200 iaitu paras dagangan lebih tinggi sejak awal Jun lalu dan 1.5% di atas paras terendah untuk tahun ini iaitu sekitar paras harga 1.1055 yang dicecah pada lewat dagangan Mei lalu.
Penganalisis berpendapat, kekuatan Euro yang tidak terjangka adalah disebabkan rangsangan oleh bank pusat Eropah selepas beberapa tahun mengekalkan kadar polisi yang negatif dan pengulangan pembelian bon akan berkurangan berikutan terkesan oleh tindakan penurunan kadar yang besar oleh Federal Rerserve.
Risiko terhadap dagangan Euro turut bergantung pada keputusan laporan data pekerjaan NFP Amerika Syarikat pada malam ini. Sebagai matawang anti-USD dan berdasarkan kecenderungan ke arah pelonggaran polisi monetari oleh ECB, dagangan Euro akan mengharungi detik dagangan yang sukar dalam tempoh masa terdekat ini lebih-lebih lagi jika USD terus mengukuh.


Dagangan USD Lemah? Rundingan Dagang AS-China Bersambung Minggu Ini Di Washington

Matawang Pound Sterling melonjak pada dagangan Jumaat lalu selepas data jualan runcit yang kukuh telah menyokong sentimen semasa walaupun pelabur masih dibelenggu kegelisahan terhadap keputusan undian Parlimen Brexit yang tidak memihak kepada Perdana Menteri Theresa May.
Secara teknikal, matawang tersebut telah mengalami kejatuhan nilai untuk tiga minggu dagangan berturut-turut. Dengan baki tempoh masa kurang enam minggu lagi sebelum Britain bakal berundur dari Kesatuan Eropah, PM May perlu mencari langkah penyelesaian yang baru bagi meyakinkan Kesatuan Eropah untuk meluluskan konsesi Brexit beliau.
Sementara EURO pula masih didagangkan berisiko dalam pasaran dengan pertumbuhan ekonomi pada zon Eropah juga masih menunjukkan isyarat yang lemah berdasarkan data-data ekonomi yang dikeluarkan setakat minggu lalu. Susulan itu juga, ahli lembaga bank pusat Eropah menyatakan penggubal undang-undang sedang mempertimbangkan untuk isukan pinjaman murah multi-tahunan kepada bank-bank dalam usaha untuk merancakkan kembali ekonomi di sana.
 Matawang dolar US pula menimbulkan kebimbangan para pelabur setelah data jualan runcit di Amerika Syarikat merekodkan penurunan terbesar dalam tempoh hampir satu dekad. Turut menjadi tumpuan adalah perkembangan pada rundingan dagangan antara China dan Amerika Syarikat yang akan bersambung pada minggu ini di Washington.
Dagangan USD pada awal permulaan minggu ini dilihat lemah berikutan laporan perkembangan rundingan dari Amerika Syarikat dan China sepanjang minggu lalu memberikan harapan terhadap pelabur yang mahukan perang dagang antara dua ekonomi gergasi dunia itu berakhir, walaupun White House menyatakan banyak lagi perkara yang perlu diselesaikan.
Sentimen positif tersebut juga memberi kelebihan kepada dolar AUD dan NZD untuk mengukuh pada sesi pasaran Asia pagi ini serta akan melemahkan nilai dagangan Yen. Pelabur yang melihat sentimen pasaran kembali pulih akan beralih ke arah aset yang lebih berisiko dan memberikan pulangan yang tinggi dan ini akan membuatkan permintaan terhadap Aussie dan Kiwi akan meningkat dalam pasaran semasa.


Defisit Dagangan Kanada Berkurangan, Indeks Sektor Perkhidmatan U.S. Merosot

Defisit dagangan (trade deficit) jatuh ke paras terendah lima bulan lalu kepada C$1.17 billion dari C$3.36 billion pada September seperti yang dilaporkan pada Selasa. Jangkaan untuk data kali ini adalah defisit sebanyak C$2.70 billion.
Eksport meningkat 2.7% secara bulanan yang tertinggi sejak Mei disokong oleh eksport produk tenaga ke Amerika Syarikat dengan sembilan dari sebelas kategori eksport merekodkan kenaikan.
Data kali ini dilihat tidak akan mempengaruhi Bank of Canada yang akan menetapkan polisi pada Rabu pukul 11 malam. Penganalisis menjangka bank pusat akan mengekalkan kadar faedah di paras 1.00%
Data PMI Sektor Perkhidmatan U.S.
 Aktiviti sektor perkhidmatan U.S. jatuh lebih daripada jangkaan pada November yang mengurangkan sedikit keyakinan kepada ekonomi Amerika Syarikat.
Dalam laporan yang dikeluarkan oleh ISM (Institute of Supply Management) indeks perkhidmatan U.S. jatuh kepada 57.4 berbanding 60.1 yang dicatat pada Oktober. Jangkaan pasaran untuk data kali ini adalah 59.0.
Indeks aktiviti perniagaan merosot kepada 61.4 bulan lalu berbanding 62.2 di mana data kali ini juga di bawah jangkaan 61.5.
Indeks pekerjaan pula jatuh kepada 55.3 bulan lalu daripada 57.5 sebelum ini, manakala indeks harga merosot kepada 60.7 daripada 62.7 sebelum ini.
Kadar pertumbuhan semakin berkurangan dalam sektor perkhidmatan selepas mencatat bacaan kukuh selama dua bulan berturut-turut. Namun, respondan menyatakan ekonomi dan sektor ini akan terus berkembang dalam baki tempoh tahun ini.


Analisis Teknikal EUR/USD – Timeframe H1 – 13/9/2018

Pergerakan harga bagi pasangan matawang EUR/USD pada dagangan semalam dilihat kembali menguji paras SBR (support become resistance) sebelum ini di paras 1.16500 namun tidak berjaya menembusinya (breakout) di mana di zon tersebut juga terdapat resistance (MagicR1) semalam pada Moshed Magic Line. Lonjakan harga ke paras tersebut semalam berikutan faktor nilai matawang USD yang melemah selepas data indeks harga pengeluar (PPI) di Amerika Syarikat semalam dicatatkan merosot. Pada sesi pasaran Asia hari ini, harga bergerak agak perlahan dan menurun ke paras Magic Pivot 1.1653 di mana harga semasa berada di sekitar paras harga 1.16320 setakat jam 2.50 petang.
Jika USD terus didagangkan lemah dan harga kembali membuat lonjakan, jangkaan harga bakal breakout paras SBR 1.16500 dan juga paras resistance 1.1661 (MagicR1). Paras resistance seterusnya yang dijangka akan dicapai adalah pada resistance 1.1696 (MagicR2) sebelum menuju ke paras resistance 1.1741 (MagicR3). Di situ juga dilihat terdapat satu zon major resistance yang perlu diuji harga iaitu pada paras 1.17200-1.17300.
 Sebaliknya, jika harga gagal membuat kenaikan dan USD kembali mendominasi dalam pasaran, harga dijangka akan kembali membuat penurunan semula dan paras support yang terdekat adalah pada support 1.1581 (MagicS1). Jika harga meneruskan penurunannya, tumpuan adalah pada paras support 1.1536 (MagicS2) di mana disitu juga dilihat sebagai satu zon major support (1.15300) yang telah beberapa kali diuji harga namun masih belum berjaya membuat breakout. Seterusnya jika harga melepasi paras tersebut, harga dijangka akan menuju ke paras support 1.1501 (MagicS3).
Ikuti sentimen semasa bagi mengikuti faktor-faktor yang mempengaruhi nilai matawang EURO dan USD bagi memantau pergerakan chart EUR/USD ini. Lihat paras tumpuan pada indicator Mohsed Magic Line untuk membantu anda trading anda.

Paras support: 1.1581, 1.1536, 1.1501.
Paras resistance: 1.1661, 1.1696, 1.1741.


EUR/USD Terus Turun, Sikit Lagi Nak Sentuh $1.0700!

US dolar kekal mendominasi dengan pengukuhan diteruskan pada sesi New York semalam selepas data ekonomi Amerika Syarikat (AS) diterbitkan dengan angka yang positif.
Bacaan kedua bagi data pertumbuhan ekonomi AS untuk suku pertama 2023 meningkat kepada 1.3% berbanding bacaan awal pada 1.1% sebelum ini.
Sementara, data tuntutan faedah pengangguran AS catat peningkatan yang rendah iaitu 229,000 (225,000 sebelum) berbanding ramalan pada 249,000.
Walaupun perlahan, namun US dolar dilihat masih lagi mengekalkan pengukuhannya itu menuju ke penghujung minggu.

Carta harga pasangan mata wang EUR/USD menyaksikan harga meneruskan penurunan menghampiri paras tumpuan 1.07000.
Namun harga mendatar di atas kawasan tersebut di penghujung sesi New York sehingga bersambung ke pembukaan awal sesi Asia pagi ini (Jumaat).
 Pergerakan harga kekal di bawah halangan Moving Average 50 (MA50) pada rangka masa 1 jam di carta EUR/USD menunjukkan isyarat trend bearish.
Jika penurunan masih diteruskan, harga dilihat akan cuba menguji paras 1.07000 atau berjaya tembus lebih rendah jika US dolar kekal kukuh menekan harga jatuh.
Sasaran harga seterusnya akan beralih pada 1.06000 untuk penurunan selanjutnya dan harga juga akan catatkan paras terendah terbaru 10 minggu.
Namun jika kenaikan harga berlaku semula, melepasi halangan MA50 akan menjangkakan harga naik menguji semula rintangan pada paras 1.08000.
Setelah melepasinya, barulah harga akan menuju kembali ke zon 1.09000 dengan isyarat perubahan trend bullish buat harga.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Euro Terbang Tinggi Selepas Pilihanraya Belanda Memberikan Kemenangan Selesa Kepada Mark Rutte

Euro kembali mencatat peningkatan selepas pilihanraya Belanda memberi kemenangan selesa kepada Perdana Menteri berbanding pencabar terdekatnya. Dalam masa yang sama, US Dollar menjunam ke paras terendah dalam tempoh sebulan selepas Fed agak kurang agresif terhadap unjuran peningkatan kadar pada masa akan datang.
Euro meningkat kepada paras tertinggi dalam tempoh lima minggu pada Khamis selepas melonjak 1.2 dalam sekelip mata sebelum ini.
Matawang tersebut dirangsang apabila Perdana Menteri Mark Rutte mengalahkan pencabar utamanya Geert Wilders yang juga dikatakan anti Islam dalam proses pilihanraya, sekali gus mengurangkan kebimbangan rakyat Belanda terhadap risiko Belanda untuk keluar dari EU.
Menurut Ketua Strategi Matawang di Mizuho Securities, peningkatan Euro ini adalah reaksi awal yang menunjukkan kelegaan pasaran terhadap keputusan pilihanraya.
 Dalam sesi ini juga, US Dollar Index menyusut sebanyak 0.2 peratus selepas menjunam lebih satu peratus berbanding hari sebelumnya.
US Dollar mengalami penerjunan selepas Fed menamatkan mesyuarat dasar selama dua hari pada Rabu dengan keputusan peningkatan kadar. dalam kenyataan yang sama, Fed juga menjangkakan tiga lagi kenaikan pada tahun 2017.
Kebanyakan trader meletakkan jangkaan ini apabila ekonomi AS dilihat berada dalam momentum stabil.
Menurut Koji Fukaya, Presiden FPG Securities di Tokyo, spekulasi peningkatan kadar sebanyak empat kali pada tahun ini dianggap keterlaluan. Plot dot juga ditinggalkan dalam keadaan tidak berubah untuk menolak US Dollar ke paras yang lebih tinggi memandangkan US Dollar telah berada pada tahap yang agak tinggi tahun ini.
Bank of Japan Tepati Jangkaan Pasaran Dengan Mengekalkan Dasar!


EUR/USD Kembali Rancak, Mesyuarat FOMC Menjadi Tumpuan

Bacaan positif laporan indeks data pengeluar (PPI) Amerika Syarikat (AS) tampaknya terus menyokong pengukuhan matawang USD untuk mengekalkan semula takhta kedudukannya sebagai raja matawang.
Hal itu juga sama sekali terus mempengaruhi tekanan inflasi makin tinggi yang mana ia mungkin bakal mendorong Federal Reserve (Fed) untuk mempercepatkan langkah tapering menjelang mesyuarat FOMC.
Turut menjadi tumpuan adalah kepada data pembuatan dan perkhidmatan (PMI) Eropah serta keputusan yang akan dilontarkan European Central Bank (ECB) ketika mesyuarat polisi pada esok (Khamis).

Meninjau harga pada carta pasangan matawang EUR/USD dilihat memapar kenaikan pada sesi Eropah semalam untuk sekali lagi membuat percubaan menguji zon SBR (support become resistance) 1.13000.
Seperti kebiasaan zon SBR berkenaan kekal menghalang lonjakan yang lebih tinggi dan terus menekan harga untuk merobek paras sokongan 1.12650 yang seterusnya telah menghasilkan junaman sekitar 70 pips semula pada sesi New York.
 Namun harga sedikit melonjak pada awal sesi Asia hari ini (Rabu) untuk kembali capai paras sokongan tetapi kekal bergerak di bawah paras rintangan Moving Average 50 (MA50) untuk isyarat trend bearish.
Oleh yang demikian, secara tidak langsung akan mendorong pelabur untuk menjangkakan pergerakan harga untuk terus menyusut yang kemungkinan besar bakal mencecah semula zon sokongan 1.12000.
Penyusutan lebih rendah pula kebarangkalian bakal kembali menjejaki paras terendah sejak Julai 2020 sekitar 1.11900 terlebih dahulu sebelum dijangka akan sekali lagi mencipta paras terendah terbaharu.
Akan tetapi sebaliknya dengan nada yang berbeza pula, zon SBR 1.13000 akan terus kekal menjadi zon tumpuan yang akan dicapai setelah ia sering menghalang lonjakan harga sejak dagangan minggu lalu.
Manakala paras tertinggi sekitar 1.13500 berkemungkinan akan kembali diuji dan sudah tentunya zon rintangan 1.14000 pula akan menjadi sasaran berikutnya jika pergerakan harga terus pamer lonjakan.
Lihat gambar carta harga pasangan matawang EUR/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Tak Lepas $1,800, Awal Minggu Emas Dah Terjun!

Dagangan komoditi emas berjaya meraih keuntungan di sesi dagangan akhir minggu lalu namun gagal untuk mengekalkan momentum pengukuhan tersebut di pembukaan awal minggu ini.
Data tinjauan sentimen pengguna AS yang diterbitkan pada sesi New York Jumaat lalu yang mengukuh berbanding jangkaan dilihat menjadi faktor pengukuhan bagi US dolar ketika dagangan minggu lalu melabuhkan tirai.
Seterusnya, dilihat pelabur menantikan terbitan data jualan runcit Amerika Syarikat (AS) dan juga minit mesyuarat FOMC bagi menilai pergerakan US dolar pada minggu ini.
Komoditi emas meningkat lebih tinggi didorong oleh indeks dolar dan hasil bon AS 10 tahun yang telah menyokong peningkatan susulan pengurangan jangkaan untuk Federal Reserve (Fed) bertindak agresif dalam pelaksanaan kenaikan kadar faedahnya.
Walau bagaimanapun, inflasi AS yang semakin mengucup pada bulan Julai telah menggagalkan pergerakan emas untuk mengukuh lebih tinggi.
Memerhatikan pergerakan harga pada carta XAU/USD yang mengukur nilai emas berbanding US dolar, dilihat harga emas masih lagi mengekalkan momentum pergerakan yang mendatar seperti dipenghujung minggu sesi dagangan minggu lalu.
Pada Jumaat, harga emas dilihat berjaya membuat lonjakan menguji sekali lagi paras halangan 1800.00 harga, namun seperti cubaan pada hari-hari sebelumnya paras tersebut masih lagi gagal untuk harga tembusi.
Bersambung pada pembukaan dagangan awal minggu hari ini (Isnin), harga yang memulakan dagangan di sekitar paras rintangan 1800.00 kemudiannya telah memaparkan penyusutan semula  sepanjang sesi Asia bersambung ke sesi Eropah.
 Harga yang susut di bawah paras halangan Moving Average 50 (MA50) pada rangka masa 1 jam di carta XAU/USD telah memberi petunjuk perubahan trend bearish harga untuk pergerakan di awal minggu ini.
Harga juga telah turun melepasi 1785.00 dengan jangkaan untuk penurunan lanjut bakal diteruskan pada sesi berikutnya untuk mengatasi paras terendah minggu lalu.
Penurunan lebih rendah akan dijangkakan harga untuk menyusut sehingga ke zon sokongan 1760.00 untuk mencatatkan paras terendah terbaru 2 minggu.
Namun jika harga berjaya menembusi zon tersebut, pelabur akan memberi tumpuan pula pada zon RBS (resistance become support) 1740.00 jika penurunan masih diteruskan.
Sebaliknya jika emas berjaya membuat kenaikan semula, harga berkemungkinan akan kembali semula menuju ke paras 1800.00 untuk menguji zon rintangan penting itu selepas sepanjang minggu lalu cubaan harga gagal menembusinya.
Sekiranya harga berjaya membuat peningkatan dan menembusi zon rintangan 1800.00, paras-paras tumpuan seterusnya yang dilihat akan dicapai harga adalah sekitar 1815.00 dan 1830.00 mencatatkan paras ketinggian terbaru 7 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Parah Dilanyak Powell!

US dolar merosot lebih rendah selepas mesyuarat polisi terbaru FOMC menunjukkan Federal Reserve (Fed) mungkin akan menamatkan kitaran pengetatannya tidak lama lagi.
Ini susulan jangkaan yang ditunjukkan oleh ‘dot-plot’ (kegunaan Fed untuk isyarat prospek kadar faedah) yang menjangkakan hanya satu lagi kenaikan kadar mungkin dilaksanakan menjelang akhir tahun ini.
Berbanding kebanyakan mata wang utama, indeks dolar yang mengukur kekuatan dolar greenback tergelincir ke paras terendah 7 minggu pada 102.31 pada sesi Asia.
Rentetan daripada kegagalan dua bank Amerika Syarikat, Silicon Valley Bank (SVB) dan Signature Bank minggu lepas, kenyataan dasar terbaru Fed dilihat telah berubah.
Fed tidak lagi melihat bahawa kenaikan kadar berterusan sesuai untuk meredakan inflasi. Sebaliknya, ia kini menjangkakan beberapa pengukuhan dasar tambahan mungkin sesuai.
Meskipun begitu, tiada pemotongan kadar faedah dijangka akan dilaksanakan pada tahun ini ekoran inflasi yang masih jauh lagi di atas sasaran bank pusat.

 Ekoran itu, mata wang euro melantun lebih jauh ke paras tertinggi 7 minggu berbanding greenback, selain turut disokong oleh jangkaan kenaikan kadar berterusan oleh Bank Pusat Eropah (ECB).
Sementara itu, mata wang pound turut melonjak ke paras ketinggian 7 minggu susulan data inflasi UK yang menunjukkan peningkatan semula pada bulan Februari.
Pelabur kini menantikan mesyuarat polisi Bank of England (BOE) malam ini, yang dijangka akan menaikkan kadar sebanyak 25 mata asas.
Selain itu, mata wang swiss franc turut menjadi tumpuan pelabur hari ini berikutan mesyuarat polisi Swiss National Bank (SNB) yang diramalkan akan melaksanakan kenaikan 50 mata asas.
Beralih kepada mata wang Asia, dolar Aussie dan New Zealand juga didagangkan meningkat walaupun kenaikan yang dicatatkan dilihat agak terhad.
Mata wang yen pula kembali mengukuh ke paras terkuat 6 minggu berbanding US dolar.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Ulasan Semua News Besar yang Menggerakkan Matawang Aussie

Matawang AUD didagangkan bercampur-campur dengan perubahan sentimen sepanjang minggu ini.  Matawang Aussie memulakan dagangan dengan baik pada Isnin yang disokong oleh sentimen risk-on dalam pasaran yang mana para penganalisis berpendapat ia disumbangkan oleh data NFP Amerika Syarikat yang begitu memberangsangkan pada 1 Jun 2018.
Aussie juga mendapat sokongan daripada data jualan runcit yang melebihi jangkaan iaitu 0.40% berbanding jangkaan kenaikan 0.30%. Aussie terus kuat pada Isnin dengan pasaran cuba mengambil risiko berikutan risiko politik Itali yang semakin reda.
Akhirnya momentum kenaikan AUD berkurangan pada Selasa dan kita dapat melihat penurunan matawang Aussie secara keseluruhan yang dikatakan sebagai hasil daripada tindakan pengambilan untung oleh pasaran.
 Dalam penetapan polisi monetari RBA pada Selasa, tidak banyak perkara baru yang dinyatakan oleh RBA. Aussie juga memberikan tindak balas yang minimun selepas daripada penetapan tersebut. Antara sebab kejatuhan AUD pada Selasa adalah kejatuhan harga komoditi secara keseluruhan.
Sentimen beransur pulih pada Rabu dengan data pertumbuhan ekonomi Australia melebihi jangkaan pasaran (1.0% berbanding 0.9%). Ini menyebabkan kenaikan matawang AUD.
AUD akhirnya meneruskan penurunan pada Khamis dan Jumaat. Pasaran ketika ini dilihat berhati-hati menjelang mesyuarat negara G-7 pada hujung minggu ini. Disebabkan hal ini, safe-haven mendapat permintaan tinggi sebaliknya matawang berkadar faedah tinggi seperti AUD pula dijual.
Antara lain faktor kelemahan AUD adalah data perdagangan China. Lebihan dagangan China merosot daripada US$40.51 billion kepada hanya US$24.92 billion. AUD terkesan daripada data ini disebabkan hubungan perdagangan yang besar antara Australia dengan China.


Ulasan Penetapan Kadar Bank Of Canada

Bank Pusat Kanada (Bank of Canada, BoC) dalam penetapan kadarnya semalam mengekalkan kadar di paras 0.50% yang sejajar dengan jangkaan pasaran.
Menurut bank pusat, inflasi (CPI) naik kepada 2.1% pada Januari yang disokong oleh harga minyak mentah yang semakin meningkat. Bank pusat menyatakan akan terus menilai kesan ini yang mana dianggap sebagai sementara. Tidak lupa juga bacaan inflasi teras.
Keadaan ekonomi domestik dan global dilihat konsisten dengan ramalan ekonomi yang telah dibuat oleh Bank Pusat dalam laporan polisi monetari Januari lepas. Data-data ekonomi masih menunjukkan permintaan domestik yang mengukuh sedikit dari jangkaa, tetapi eksport masih lagi berhadapan dengan persaingan dengan negara-negara lain.
 Peningkatan kadar pendapatan masih dilihat lemah dan pasaran pekerjaan juga masih menunjukkan sedikit masalah dalam ekonomi yang belum dapat diatasi.
Bank pusat akan terus meneliti ketidaktentuan dalam ekonomi yang memberi kesan kepada ekonomi di masa hadapan. Pada mesyuarat ini juga  Gabenor Poloz tidak membuat sebarang sidang media.
Kenyataan Bank Pusat secara keseluruhannya adalah lebih ‘dovish‘ dari jangkaan, khususnya apabila BoC menyatakan akan meneliti kenaikan inflasi yang sementara dan juga sedikit masalah dalam ekonomi. Dalam konteks ini, polisi monetari dilihat boleh dilonggarkan lagi dengan jangkaan The Fed yang akan menaikkan kadarnya pada Mac ini.


Ini Sebab Matawang GBP Menguat Sejak Minggu Lepas

Matawang Sterling mencapai paras tertinggi hampir sebulan lepas berbanding euro pada Isnin yang dibantu oleh spekulasi bahawa Bank of England (BoE) akan lebih hawkish dalam penetapan polisi monetari pada Khamis.
Sterling atau GBP juga mencapai paras tertinggi lima minggu lalu berbanding US dolar pada Jumaat selepas mencatat data sektor pembuatan yang lebih tinggi daripada jangkaan. Sebelum ini, kenaikan GBP/USD dilihat lebih kepada faktor kelemahan US dolar yang disebabkan risiko pasaran di Amerika Syarikat.
Namun, ini bukanlah bermakna risiko kepada rundingan Brexit telah berakhir selepas rundingan yang berlangsung di UK.
 “Matawang GBP kekal kukuh pada Jumaat dan GBP/USD menguji resistance di atas 1.3200 buat pertama kali sejak lima minggu lalu. US dolar tertekan disebabkan kebimbangan ribut Irma dan potensi kenaikan kadar faedah The Fed yang semakin merosot,” kata Tim Clayton penganalisis ekonomi bebas.
Pengukuhan matawang ini berikutan jangkaan terhadap penetapan polisi monetari Bank of England (BoE) yang akan diumumkan pada Khamis. Penganalisis pasaran dan pemain pasaran secara umumnya menjangka bank pusat akan menunjukkan pendirian yang semakin bimbang terhadap kesan kelemahan Sterling kepada inflasi.
“Peningkatan yang semakin kukuh minggu lalu diharap akan terus memberikan lebih keyakinan kepada bank pusat bahawa pertumbuhan masih baik sejak selepas undian Brexit,” kata Lee Hardman, penganalisis matawang di MUFG Jepun.
“Kami menjangka BoE akan menegaskan bahawa pasaran memandang rendah skala kenaikan kadar faedah beberapa tahun akan datang, walaupun mereka tidak memberikan isyarat kenaikan kadar tahun ini.”


Ini Tanggapan Penganalisis Terhadap Kenyataan Trump Mengenai Pengukuhan US Dolar

Pada hari Khamis atau awal pagi Jumaat, Presiden Donald Trump telah mengkritik dasar the Fed walaupun kebanyakkan ahli ekonomi percaya bahawa dorongan inflasi yang tinggi dan kadar pengangguran yang rendah dalam tempoh 40 tahun dapat menghantar kepada peningkatan kadar faedah dan US dolar yang kuat.
Trump mengkhuatirkan tentang kesan yang berpotensi terhadap ekonomi U.S. dan daya saing korporat Amerika daripada kenaikan harga dan dolar yang lebih kukuh.
“Saya tidak teruja,” katanya dalam temu bual televisyen CNBC. ” namun beliau membiarkan bank pusat untuk bertindak apa yang mereka rasa terbaik.
Trump bimbang bahawa matawang China yang jatuh menjunam dan US dolar yang kukuh akan meletakkan US dalam posisi yang kurang baik.
Hasil dari komentar Trump, hasil hutang perbendaharaan US diakhiri lebih rendah dan US dolar jatuh dari sesi sebelumnya.
Dalam ucapan Kongres minggu ini, Ketua Fed Jerome Powell mengulangi pandangannya bahawa kadar akan terus meningkat perlahan. Dalam masa yang sama kadar pengangguran berada pada posisi paling rendah sejak tahun 1960-an dan inflasi harga pengguna adalah 2.9 peratus setahun pada bulan Jun.
Unjuran bank pusat US, jangkaan kadar faedah akan naik dua kali pada tahun ini dan tiga lagi pada tahun 2019.
 Pertumbuhan ekonomi US yang stabil sekitar 2.0 peratus pada suku pertama tahun ini dan kadar faedah yang meningkat. Bank pusat Eropah dan Bank of Japan pula memilih untuk mengekalkan kadarnya yang rendah, mendorong US dolar kukuh ke tahap tertinggi dalam tahun pada bulan Julai.
Selain itu Trump juga menyatakan pujian kepada pengerusi The Fed, Powell. Dalam ucapannya kepada CNBC, Trump menyifatkan Powell sebagai “lelaki yang berwibawa”
Beberapa pandangan analisis mengulas kenyataan seperti kata Michael O’Rourke, ketua strategi pasaran di Jones Trading di Greenwich, Connecticut yang mengatakan “Perkara yang mendorong pengukuhan US dolar adalah ekonomi U.S. yang kukuh.”
“Kami melihat pertumbuhan KDNK 4.0 peratus bagi Q2, pengangguran yang rendah, jumlah tuntutan pengangguran awal yang paling rendah dalam 50 tahun, dan inflasi melebihi sasaran rasmi,” katanya.
Lanjut penganalisis, pengukuhan US dolar itu ialah rasional kerana semua perkara tersebut membawa indikasi bahawa Fed akan menaikkan kadar faedah dan ekonomi menjadi kukuh. Disamping pula semua isu global yang berlaku seperti peperangan perdagangan, kekhuatira Eropah terhadap Brexit. Agak hairan jikan US dolar tidak kukuh.
Ahli ekonomi malah mengatakan risiko terbesar terhadap pertumbuhan ekonomi Amerika adalah dasar Trump, terutamanya pengenaan tarif import ke China dan Eropah serta sekutu seperti Mexico dan Kanada.
Walaubagaimapun, ramai penganalisis yang meragui komen Trump akan memberi kesan besar terhadap dasar the fed atau pasaran.


Analisis Teknikal GBP/JPY – Timeframe H1 – 16/1/2019

Pergerakan harga pada chart pasangan matawang GBP/JPY untuk sesi dagangan semalam menunjukkan harga mencatatkan paras ketinggian terbaru untuk tahun ini di sekitar paras 140.430 iaitu lebih tinggi dari paras resistance MagicR1 pada indicator Moshed Magic Line semalam. Kemudiannya, harga telah membuat penurunan sehingga ke paras support MagicS2 menjelang keputusan undian akhir Brexit diumumkan. Setelah keputusan undian diumumkan PM May kalah dengan majoriti 230 undian tidak menyokong pelan perjanjian Brexit beliau, harga kembali melonjak semula sehingga ke paras resistance MagicR1 semula sehingga ke penghujung sesi pasaran New York dan menutup dagangan di paras sekitarnya.
Pada sesi pasaran Asia pagi ini, harga menunjukkan sedikit penurunan ke paras Magic Pivot 139.144 hari ini namun dilihat pantul semula namun masih berlegar di paras sekitarnya sehingga ke penghujung sesi. Jika harga gagal turun lebih rendah dan kembali membuat kenaikan semula, jangkaan kenaikan awal harga akan menuju ke paras resistance pada 140.947 (MagicR1). Seterusnya, harga akan menuju pula ke paras sekitar 142.231 (MagicR2) jika kenaikan harga berjaya diteruskan dan paras resistance lebih tinggi yang berada pada 144.034 (MagicR3) berkemungkinan menjadi tumpuan harga pada kenaikan yang seterusnya untuk harga terus mencatatkan paras ketinggian yang baru pada chart GBP/JPY.
Sebaliknya, jika harga berjaya membuat penurunan melepasi paras Magic Pivot hari ini, harga bakal menguji paras support tumpuan harga yang terus diuji sehingga dagangan semalam iaitu pada paras 137.860 (MagicS1). Seterusnya, jika harga berjaya turun melepasi paras tersebut, harga berkemungkinan akan menuju ke paras sekitar 136.057 (MagicS2) sebelum penurunan lebih rendah harga berpotensi mencecah sehingga ke paras serendah 134.773 (MagicS3).
 Terus ikuti perkembangan lanjut selepas keputusan undian Brexit diumumkan yang akan terus memberi kesan terhadap perubahan pada nilai Sterling dalam pasaran. Beri tumpuan juga terhadap perubahan sentiman dalam pasaran semasa jika anda ingin terus memantau pergerakan harga pada chart GBP/JPY. Indicator Moshed Magic Line adalah disyorkan untuk kegunaan dalam analisis teknikal harian anda untuk membantu anda membuat keputusan dengan lebih jelas dan meningkatkan lagi kualiti hasil analisis dagangan anda.

Paras support: 137.860, 136.057, 134.773.
Paras resistance: 140.947, 142.231, 144.034.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Berdepan Risiko Kejatuhan Harga Menuju Penghujung Minggu?

Pergerakan pasaran kewangan sejak awal minggu masih lagi dilihat perlahan dengan sentimen pasaran yang bercampur.
Namun, US dolar telah sedikit memberi isyarat untuk mula mengukuh kembali selepas tumpuan pemain pasaran berkemungkinan telah kembali terarah semula kepada langkah pengetatan polisi oleh Federal Reserve (Fed).
Majoriti menjangkakan kenaikan kadar faedah sebanyak 50 mata asas lagi oleh Fed pada mesyuarat September, dua jangkaan untuk mesyuarat November iaitu 50 atau 25 mata asas, serta tambahan 25 mata asas lagi pada mesyuarat Disember.
Namun, masih awal untuk mengatakan bahawa pengukuhan US dolar telah bermula dan berkemungkinan raja mata wang itu boleh kekal papar prestasi suram sepanjang minggu ini.

Meneliti pergerakan harga pada carta pasangan mata wang EUR/USD semalam, terdapat kenaikan harga yang lebih tinggi berbanding Isnin lalu, dengan paras ketinggian dicapai sekitar 1.05800 sebelum penurunan berlaku semula sehingga ke penghujung dagangan sesi New York.
Bersambung pada dagangan awal sesi Asia pagi ini (Rabu), sedikit penurunan yang menuju semula ke zon 1.05000 telah memberi isyarat awal bagi perubahan trend bearish selepas harga bergerak di bawah paras halangan Moving Average 50 (MA50) pada rangka masa 1 jam di carta harga.
 Sekiranya US dolar berjaya menambah momentum pengukuhan pada dagangan hari ini, harga yang susut lebih rendah di bawah zon 1.05000 dilihat akan menuju semula ke zon support 1.04000 yang menjadi zon penting dagangan minggu lalu.
Penurunan lebih rendah di bawah zon support tersebut bakal merekodkan paras terendah terbaru harga untuk tempoh 20 tahun, dengan sasaran menuju sekitar 1.03000.
Sebaliknya jika harga berjaya membuat kenaikan semula dari zon 1.05000, zon rintangan pada 1.06000 bakal menjadi tumpuan seterusnya untuk diuji dan harga bakal mengatasi ketinggian dicapai semalam.
Kenaikan lebih tinggi melepasi zon tersebut dan memaparkan pergerakan trend bullish, harga boleh mencapai sehingga ke paras ketinggian pada 1.07000 atau lebih tinggi menuju rintangan pada 1.08000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Gelora Menanti EUR/USD Yang Mendatar Di Awal Minggu

Memulakan dagangan pada awal minggu pertama bulan Februari, pembukaan sesi Asia melihatkan US dolar sedikit kukuh sebelum bergerak lemah semula.
Sentimen pasaran turut dipengaruhi oleh isu hangat pertempuran di antara gabungan pelabur runcit dan syarikat hedge fun dalam saham Gamestop pada minggu lalu.
Kebimbangan yang meningkat oleh pelabur berpotensi melonjakkan nilai US dolar pada minggu ini, namun pelabur kekal berwaspada menjelang laporan data pekerjaan NFP AS pada penghujung minggu.
Isu vaksin dan juga pakej rangsangan ekonomi oleh Presiden Joe Biden kekal dipantau yang akan turut mempengaruhi hala tuju pasaran mata wang minggu ini.
Pelabur akan meneliti pergerakan harga pada sesi Eropah dan New York untuk arah yang lebih jelas buat mata wang utama.
Pada carta harga pasangan utama EUR/USD, harga dilihat masih bergerak perlahan dan mendatar pada sesi Asia hari ini di sekitar paras harga 1.21300.
Pada dagangan Jumaat lalu, harga dilihat telah pamerkan kenaikan namun selepas menguji paras rintangan 1.21500, harga susut semula dan menutup dagangan sedikit rendah dari paras tersebut.
 Pergerakan harga masih berada di atas paras sokongan Moving Average 50 (MA50) pada rangka masa 1 jam yang memberi isyarat untuk trend bullish harga pada penghujung minggu lalu.
Jika trend kenaikan masih berjaya diteruskan, paras rintangan 1.21500 akan dituju semula untuk harga menguji zon resistance tersebut,
Melepasi zon resistance 1.21500-1.21800 akan mendorong harga menuju pula ke zon SBR (support become resistance) pada 1.22200.
Namun jika harga membuat kejatuhan lebih rendah di bawah paras sokongan MA50, zon support harga dilihat pada 1.20900.
Selepas isyarat perubahan trend menurun harga, paras support penting pada 1.20000 dilihat akan menjadi destinasi tumpuan utama harga.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Semasa Pasaran Global Setakat Petang Tadi

Pasaran saham Asia majoriti didagang lebih tinggi selepas data positif pasaran pekerjaan US pada Jumaat dan juga kemenangan Emmanuel Macron pada Ahad. ASX 200 naik 0.6% disokong oleh sektor berkaitan komoditi, manakala Nikkei 225 naik 2.3% dengan kelemahan Yen sejak sebulan lalu.
Pagi tadi data positif perdagangan direkod oleh China yang menambah keyakinan kepada ekonomi global secara keseluruhan.  Imbangan perdagangan China rekod lebihan perdagangan (trade surplus) lebih banyak berbanding jangkaan pada April. Eksport China sejak akhir-akhir ini semakin meningkat selepas gagal mencapai pertumbuhan ekonomi 7.7% pada 2016.
Di Eropah, Emmanuel Macron diisytihar sebagai pemenang pilihanraya Presiden Perancis dalam undian pusingan kedua pada Ahad. Macron berjaya meraih undian selesa. Bagi pilihanraya Parlimen parti Macron dijangka mendapat sokongan 26%, Republikan 22% dan National Front 21%.
S&P meletakkan gred BBB- sebagai penarafan kepada Itali, manakala Turki dengan gred BB.
Perkembangan terbaru di UK menunjukkan Jerman mencadang untuk mengenakan bayaran kepada UK untuk negara tersebut mengakses pasaran tunggal.
Fitch Rating pula meletakkan UK pada gred AA di mana jangkaan kepada negara ini adalah negatif.
 Dalam pasaran Forex, Eur/Usd pada mulanya naik melebihi 1.1000 selepas Macron menang mengalahkan Le Pen. Namun disebabkan kemenangan Macron telah diserap sebelum ini, Eur/Usd gagal meneruskan penguatan dan US dolar pula mendapat sokongan yang jelas dilihat dalam indeks US dolar.
Pasaran komoditi pula menunjukkan harga minyak mentah dunia memulih sebanyak 7% dari kejatuhan minggu lepas. Emas pada mulanya naik 0.2% sebelum jatuh ke paras terendah tujuh minggu lalu berikutan sentimen pasaran yang semakin baik.
Menteri minyak Arab Saudi Al-Falih menyatakan bahawa trend penurunan pasaran minyak ketika ini adalah disebabkan faktor permintaan bermusim dan peningkatan bekalan dari negara bukan OPEC. Tambahnya, dia juga yakin pemotongan akan dilanjutkan selepas Jun ini.
Menteri minyak Iran Zanganeh pula mengatakan OPEC dan bukan-OPEC akan melanjutkan perjanjian pemotongan bekalan minyak mentah dan tambahnya, paras $55 setong adalah sesuai kepada pasaran.
Di Amerika Syarikat, Fed Bullard (bukan pengundi) berkata The Fed boleh mengurangkan USD2 trillion dari penyata imbangannya.
Feds Rosengren (bukan pengundi) pula berkata beliau mahu mengurangkan rangsangan dan berpendirian The Fed perlu mengurangkan penyata imbangannya secara beransur-ansur dalam masa terdekat.
Fed Williams (bukan pengundi) masih lagi mengulangi pendiriannya bahawa akan ada dua atau tiga kenaikan kadar tahun ini.


Rupanya Isu Ini yang Menjadi Kebimbangan Pelabur Matawang

US Dollar mengukuh pada Jumaat sekali gus menyokong cadangan kenaikan kadar Amerika Syarikat. Sentimen kenaikan kadar ini menguat disebabkan lonjakan tekanan inflasi.
Data dari China juga menjadi titik tumpuan utama kebanyakan pelabur.
Berbanding yen, Dollar menguat kepada 101.83 yen minggu ini.
Euro juga menyusut kepada $1.1139 pada hari Khamis.
 Presiden Fed San Francisco, John Williams memberitahu Washington Post bahawa Bank Pusat AS perlu menaikkan kadar tahun ini bagi memperbaiki pasaran buruh.
Walaupun data gaji yang dikeluarkan pada Jumaat lepas dilihat agak positif, para pelabur dilihat kurang yakin terhadap kenaikan kadar oleh Fed berikutan prospek ekonomi global yang tidak menentu.
Kebimbangan mengenai ekonomi China yang perlahan juga merupakan salah satu isu utama masa ini, memandangkan China merupakan penyumbang terbesar kepada pertumbuhan global.
British Pound jatuh ke paras terendah dalam tempoh satu bulan berikutan data perumahan yang lemah terhadap ekonomi UK selepas Brexit.
Ini isu yang melanda matawang utama semalam. Klik disini!


Ini Kenyataan Yang Dikemukakan Pada Mesyuarat Polisi BOC

Keputusan mesyuarat dasar polisi bank pusat Kanada yang ditunggu-tunggu oleh para pelabur akhirnya terjawab semalam setelah Bank of Canada (BOC) mengumumkan kadar faedah terus dikekalkan di paras 1.75%.
Namun apa yang menjadi perhatian pelabur adalah kenyataan susulan bank pusat selepas kadar faedah ditetapkan bagi mendapatkan isyarat penetapan kadar untuk mesyuarat yang akan datang.
Kenyataan yang dikemukakan oleh BOC ditafsir lebih dovish berbanding jangkaan pasaran dengan menjuruskan kepada isu ketegangan perdagangan yang berterusan mempengaruhi unjuran.
Berikut adalah sebahagian kenyataan utama yang digariskan mesyuarat polisi BOC.
Bank pusat menyatakan tahap kemudahan yang ditetapkan adalah masih bersesuaian dengan keadaan semasa. Ekonomi Kanada menunjukkan potensi pertumbuhan namun unjuran masih dibayangi oleh ketegangan perdagangan yang berlarutan.
Unjuran pertumbuhan GDP tahunan untuk suku tahun pertama meningkat kepada 0.4% daripada 0.3%, unjuran suku kedua meningkat kepada 2.3% berbanding 1.3% dan unjuran GDP suku tahun ketiga meningkat kepada 1.5%.
 Pertumbuhan pada suku kedua adalah lebih kukuh berbanding jangkaan berikutan terkesan oleh faktor sementara termasuk perubahan cuaca dan peningkatan pengeluaran minyak.
Unjuran pertumbuhan global untuk tahun 2019 diturunkan kepada 3.0% daripada 3.2% sementara unjuran partumbuhan global untuk tahun 2020 pula diturunkan kepada 3.2% berbanding 3.3%.
Pasaran perumahan negara stabil dengan perubahan signifikan masih berlaku di sesetengah kawasan. Penurunan kadar gadaian jangka panjang turut menyokong aktiviti sektor perumahan.
Kadar inflasi secara keseluruhan dijangka menurun tahun ini berdasarkan pada harga petrol dan faktor-faktor yang lain, dijangka menurun kepada 1.6% untuk suku ketiga sebelum kembali meningkat kepada 2.0% pada suku keempat.
Bank pusat juga akan memantau perkembangan sektor tenaga dan impak daripada konflik dagangan yang berlaku.
Selain itu, pelaburan dalam sektor minyak dijangka akan kembali stabil pada tahun 2020 dan kadar eksport bakal meningkat secara beransur-ansur dan seterusnya perbelanjaan pengguna dijangka akan turut meningkat.


Logam Kuning Bawa Berita Gembira Untuk Semua Pelaburnya!

Emas meningkat dalam sesi Asia berikutan data yang dilaporkan dari China melemah dari jangkaan awal. Data dari negara ini mempengaruhi pergerakan logam kuning kerana China merupakan pengimport kedua terbesar komoditi ini.
Di China, indeks harga pengguna dilaporkan pada 1.3%, menjauhi ramalan awal sebanyak 1.7%. Sementara itu, angka PPI menurun 0.8%.
Emas bagi penghantaran Disember meningkat 0.05%.
Semalaman, harga emas agak kurang stabil berikutan kebanyakan pelabur menanti pengumuman Bank Pusat Eropah.
 Sebelum ini, Amerika Syarikat mengumumkan bilangan tuntutan pengangguran awal mencatatkan kemerosotan.
Pun begitu, data ini tidak banyak mengubah jangkaan pasaran bagi kenaikan kadar Amerika Syarikat sebelum penghujung tahun ini.
Sementara itu, ECB berkata ia mengekalkan kadar faedah tidak berubah sehingga satu tempoh yang akan diberitahu kelak.
Lelaki Ini Yakin Akan Adanya Kenaikan Interest Rate


Brexit Meninggalkan Kesan Trauma Berpanjangan Buat UK

GBP/USD jatuh ke paras 1.30 untuk kali pertama dalam jangka masa hampir sebulan. Kemerosotan ini disebabkan Bank of England menyasarkan pembelian long-term debt yang bernilai lebih 1 billion Pound pada Selasa. Langkah pelonggaran kuantitatif ini dilihat sebagai langkah pertama negara terbabit untuk keluar dari kemelut kemelesetan ekonomi semenjak Brexit yang lalu.
GBP/USD, 1 hari
Pound Sterling kini mencatat sejarah baru apabila menghampiri paras terendah bagi tempoh 31 tahun sejak 24 Jun.
Pada Khamis lalu BoE meluluskan tambahan sebanyak £ 60 billion wang tunai ke dalam ekonomi UK melalui pembelian bon kerajaan. Bertitik tolak dari keputusan terbabit, kadar hasil bagi UK 10-Year bond telah menyusut 5 mata asas kepada tahap paling rendah dalam rekod.
 Selain itu, pound juga mengalami tekanan penurunan apabila data pembuatan UK menurun sebanyak 0.3% pada bulan lepas.
Pelabur terus menguatkan ramalan untuk kenaikan kadar daripada Fed lanjutan pengukuhan data pekerjaan Amerika Syarikat akhir minggu lepas. Pada hari Selasa, CME Group meletakkan kebarangkalian kenaikan kadar sebanyak 50% pada bulan Disember nanti dan 20% bagi bulan September.
US Dollar Index, jatuh 0.20% dan tidak banyak berubah sejak sebulan yang lepas.
Nampaknya, ekonomi UK terus menjadi taruhan. Baca ulasan team kami semalam bagi sesiapa yang ketinggalan dipautan ini.


Jaga-jaga! USD Susut Menjelang Data Inflasi AS

Menanti detik penerbitan data inflasi Amerika Syarikat, US dolar terus didagangkan di paras tertinggi 20 tahun meskipun mencatatkan sedikit penurunan pada sesi Eropah.
Para pelabur kini lebih berhati-hati dalam meletakkan posisi berikutan jangkaan bahawa kadar inflasi AS pada bulan April mungkin akan memaparkan sedikit penyusutan daripada bacaan sebelumnya.
Kebanyakan mata wang utama termasuk euro memanfaatkan peluang ini untuk mencatatkan sedikit keuntungan, di mana ia turut mendapat sokongan daripada kenyataan hawkish beberapa penggubal dasar Bank Pusat Eropah (ECB).
Presiden ECB, Christine Lagarde mengatakan peningkatan kadar faedah pertama akan berlaku bila-bila masa selepas program pembelian aset ditamatkan dan selepas kenaikan pertama, proses normalisasi akan dilakukan secara beransur-ansur.
 Sementara Luis de Guindos pula menjangkakan kadar inflasi akan kekal pada 4% hingga 5% menjelang akhir tahun, yang memberi tanda bahawa terdapat potensi untuk kenaikan kadar oleh ECB.
Dalam pada itu, mata wang berkaitan komoditi turut mempamerkan pemulihan dengan dolar Aussie dan kiwi masing-masing bangkit dari paras terendah yang disentuhnya pada sesi sebelum ini.
Walaupun begitu, pelabur tetap berhati-hati dengan pergerakan semasa yang dipaparkan dalam pasaran memandangkan terdapat data utama yang akan dikeluarkan pada sesi New York nanti.
Ketika penulisan, indeks dolar diperdagangkan susut pada 103.40 berbanding kebanyakan mata wang utama.


Ini Pergerakan Terkini Matawang Sebelum Penutup Hujung Minggu

US dolar sedikit merosot dari paras ketinggian satu tahun, memberi peluang buat matawang komoditi untuk meningkat susulan laporan yang mengatakan China telah mengarahkan syarikat tenaga untuk mendapatkan bekalan sebelum menghadapi musim sejuk.
Dagangan dolar Aussie kembali memperlihatkan kenaikan, selepas sesi menyuramkan pada sesi Asia. Sementara dolar kiwi dan Kanada turut mencatatkan peningkatan susulan laporan tersebut.
Indeks dolar yang mengukur kekuatan dolar greenback berbanding sekumpulan matawang utama didagangkan pada 94.25.
Menyingkap kembali peristiwa yang berlaku pada bulan lalu, Federal Reserve (Fed) telah berubah hawkish dengan mengisyarat akan memulakan pengurangan pembelian aset secepatnya pada November.
 Namun, menurut kenyataan terbaru dari Pengerusi Jerome Powell, data pekerjaan NFP AS yang bakal dikeluarkan pada minggu depan akan dinilai oleh bank pusat sebelum meneruskan rancangan pengurangan.
Ini sedikit menimbulkan kebimbangan pasaran memandangkan data tuntutan pengangguran mingguan pada September dilihat kurang memberangsangkan. Data PMI pembuatan ISM AS pada malam ini akan menjadi tumpuan pasaran.
Sementara itu, euro terus berada di paras terendah sejak Julai 2020, setelah jatuh sekitar 1.3% pada minggu ini. Dagangan pound pula kembali meningkat menghampiri harga 1.3500 berbanding greenback.
Pasaran turut berwaspada untuk sebarang aktiviti ‘profit taking’ terhadap matawang USD menjelang penutup dagangan hujung minggu.


USD/JPY Pamer Corak Kenaikan Menjelang Mesyuarat FOMC

Pergerakan harga pada carta pasangan mata wang USD/JPY menarik minat ramai pedagang apabila telah pamerkan lonjakan pada awal minggu sementara tumpuan pada minggu ini terarah pada mesyuarat FOMC.
US dolar berjaya mengukuh berbanding Yen apabila kenaikan harga dilihat berjaya melepasi paras harga 110.00 pada dagangan Isnin lalu sebelum mendatar di atas paras tersebut semalam.
Paras 110.00 kini menjadi paras sokongan buat harga dan pergerakan di atas paras Moving Average 50 (MA50) pada rangka masa 1 jam di carta USD/JPY turut mengunjurkan corak kenaikan harga yang akan diteruskan.
Namun, arah pergerakan harga seterusnya bakal ditentukan selepas keputusan mesyuarat FOMC pada awal pagi Khamis nanti.
Langkah untuk Federal Reserve (Fed) melaksanakan pengurangan pembelian aset (tapering) masih lagi menjadi perbincangan dengan analisis pada data-data tumpuan seperti laporan NFP dan data inflasi AS yang telah diterbitkan pada minggu-minggu sebelum ini.
Kenaikan harga lebih tinggi pada carta USD/JPY dilihat akan menguji paras rintangan yang dicapai harga 2 minggu yang lalu sekitar 110.300.
 Melepasi paras tersebut akan menjadikan sasaran terbaru buat harga pada 111.00 yang merupakan paras rintangan diuji pada Mac lalu selepas kali terakhir harga berada pada sekitar tersebut sejak Mac 2020.
Berhati-hati sekiranya harga kembali turun semula di bawah paras 110.00 dan juga paras sokongan MA50 yang akan menjadi isyarat awal trend bearish.
Penurunan lanjut harga bakal kembali semula ke paras tumpuan 109.400 selepas melepasi zon minor RBS (resistance become support) sekitar 109.600.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Perang Dagang AS-China Sedikit Reda, Rundingan Bakal Bersambung Pada September

Presiden Amerika Syarikat Donald Trump menyatakan sebelum ini bahawa pegawai rundingan Amerika Syarikat dan China sedang mengadakan perbincangan yang produktif melalui panggilan telefon dan mereka dijangka akan bertemu pada September untuk membincangkan tentang isu tarif tambahan ke atas lebih $125 bilion dolar barangan import China yang akan berkuatkuasa pada 1 September ini.
Beliau menyatakan perbualan tersebut adalah sangat baik sebelum pentadbiran membuat keputusan menangguhkan sehingga 15 Disember ke atas barangan import China, termasuk barang permainan, telefon bimbit, laptop dan komputer tablet.
Walau bagaimanapun, China pada Khamis bertekad untuk mengambil tindakan balas terhadap tarif terbaru yang dikenakan ke atas $300 bilion barangan import namun memutuskan untuk berunding bersama Amerika Syarikat dengan melihat kepada potensi perjanjian perdagangan yang mampu dimeterai.
Donald Trump juga beranggapan Beijing tidak akan membalas tindakan pengenaan tarif Amerika Syarikat dan percaya China mahukan perjanjian dicapai.
 Trump memberitahu kepada media bahawa rundingan bersama China berjalan lancar dan China semestinya mahukan perjanjian. Beliau dijadualkan akan bertemu semula dengan Presiden China, Xi Jinping namum belum dinyatakan tarikh pertemuan tersebut.
Kementerian Kewangan China sebelum ini membuat kenyataan bahawa tindakan tarif tambahan Trump adalah melanggar konsesi yang dicapai antara Trump dan Presiden Xi, ketika sidang kemuncak di Osaka tempoh hari.
Trump juga menyatakan bahawa Presiden Xi perlu menyelesaikan terlebih dahulu isu-isu di kawasan yang berlaku tunjuk perasaan. Beliau walau bagaimanapun percaya keupayaan rakan sejawatannya itu mampu mengakhiri konflik di Hong Kong tersebut dengan baik.
Pelabur masih tetap berwaspada memantau perkembangan rundingan dagang antara Amerika Syarikat dan China yang masih buntu mencapai kesepakatan sehingga kini.


Teruskan Mendaki, GBP/USD Cuba Untuk Atasi Ketinggian Dicapai Minggu Lalu!

Carta pasangan mata wang GBP/USD menunjukkan corak kenaikan harga diteruskan pada dagangan Selasa semalam.
Adakah mata wang Pound sememangnya kukuh?
Jika diteliti faktor dasar bank pusat, Bank of England (BOE) sebelum ini telah memberi isyarat untuk menghentikan pengetatan dasar monetari. Ini dilihat akan lebih mendorong penyusutan terhadap mata wang Pound.
Namun, cabaran terbesar dihadapi oleh BOE adalah untuk ‘menjinakkan’ inflasi yang masih berada di paras yang tinggi. Kadar faedah masih perlu ditingkatkan lagi?
Dalam ucapan oleh Gabenor BOE Andrew Bailey semalam mengenai krisis perbankan yang melanda, ekonomi UK dikatakan tidak akan terkesan dengan krisis tersebut namun akan terus memantau situasi tersebut.
Jadi, faktor yang dilihat memberi kesan peningkatan harga pada carta GBP/USD adalah lebih didorong oleh penyusutan yang berlaku ke atas US dolar.
Tarikan terhadap US dolar semakin pudar sementara prospek dasar monetari Federal Reserve (Fed) kekal tidak berubah yang menjangkakan fasa pengetatan akan ditamatkan berikutan krisis yang melanda.

Kenaikan harga yang diteruskan pada Selasa semalam telah melepasi paras 1.23000 dan mencapai ketinggian sekitar 1.23500.
 Pergerakan harga mendatar di ketinggian tersebut menyambung dagangan hari ini (Selasa) yang dilihat cuba untuk mengatasi ketinggian dicapai minggu lalu.
Pergerakan bullish masih dijangkakan dengan harga yang masih bergerak di atas paras sokongan Moving Average 50 (MA50) pada rangka masa 1 jam di carta GBP/USD tersebut.
Kenaikan yang diteruskan dijangka akan mencatatkan paras ketinggian terbaru menuju 1.24000.
Ketinggian tersebut merupakan zon rintangan penting yang diuji sepanjang dagangan Januari yang lalu.
Waspada sekiranya harga mula membuat penurunan semula setelah gagal menyambung corak kenaikan tersebut.
Susut di bawah paras 1.23000 dan menembusi sokongan MA50 akan menjadi isyarat awal untuk perubahan trend harga bakal bermula.
Seterusnya harga dilihat akan turun menguji sekali lagi zon RBS (resistance become support) pada 1.22000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pra-Tinjau NFP : Apa Yang Kita Tahu Setakat Ini?

Pertumbuhan pekerjaan Amerika Syarikat dijangka akan kekal kukuh pada bulan Julai ketika pasaran buruh di negara itu beransur-ansur pulih dari pandemik yang menyebabkan kehilangan berjuta-juta pekerjaan.
Ekonomi AS diramalkan menambah sebanyak 870,000 pekerjaan, setelah mencatatkan kenaikan sebanyak 850,000 pada bulan sebelumnya. Sementara kadar pengangguran pula diunjurkan menurun kepada 5.7% selepas kenaikan tidak dijangka yang dicatatkan pada bulan lalu pada 5.9%.
Pada hari Rabu, pelabur telah dikejutkan dengan angka pekerjaan swasta ADP yang menunjukkan pertumbuhan yang lebih lemah daripada dijangkakan, tetapi kebimbangan mereka kembali mereda setelah diperlihatkan dengan bacaan data ekonomi lain.
 Ini dapat dilihat daripada tinjauan Institute for Supply Management (ISM) yang menunjukkan peningkatan dalam komponen pekerjaan sektor pembuatan dan perkhidmatan di AS pada bulan lalu.
Selain itu, purata jumlah tuntutan pengangguran pada bulan Julai juga menurun kepada 394,000 daripada 397,000 sebelumnya. Ini susulan penurunan sebanyak 385,000 pada minggu lepas.
Walaupun AS kini diancam oleh gelombang baru Covid-19 yang disebabkan penularan varian Delta yang sangat cepat, tetapi ia mungkin tidak mempengaruhi laporan Julai. Walaupun begitu, penganalisis mengatakan ia dapat memperlambatkan kadar pertumbuhan ekonomi dan memberi kesan kepada pekerjaan.
Sekiranya bacaan data malam ini melebihi jangkaan pasaran dan kadar pengangguran juga turun dari 5.9%, matawang US dolar dijangka meningkat lebih tinggi. Jika perkara sebaliknya berlaku, USD mungkin kembali mengurangkan keuntungan yang diraihnya.


Risiko No Deal Meningkat – Matawang Pound Susut Melebihi 1%!

Matawang pound jatuh melebihi daripada 1% pada hari Selasa selepas laporan melaporkan bahawa kerajaan UK akan membuat klausa yang mengharamkan penangguhan tempoh pasca-Brexit dan hal ini secara tidak langsung telah menghadkan tempoh masa rundingan perdagangan untuk dipersetujui dengan Kesatuan Eropah (EU).
Media tempatan melaporkan pada awal hari Selasa bahawa Johnson akan membuat penambahan penilaian kembali ke atas bil Brexit (sebelum ini dikenali sebagai Withdrawal Agreement Bill) dimana undang-undang tersebut akan secara jelas akan menolak sebarang pelanjutan tempoh peralihan yang melebihi Disember 2020. UK dijangka akan meninggalkan Kesatuan Eropah pada 31 Januari 2020.
Jika klausa tersebut diimplimentasikan maka kini hanya berbaki 11 bulan agar rundingan perdagangan dengan EU dimenterai. Ramai pemain pasaran yang berpendapat bahawa masa tersebut adalah tidak mencukupi.
 Matawang GBP jatuh melebihi 1% dan kini menyusut hampir 1.40% berbanding matawang US dolar setakat jam 12.10 a.m.
Disisi lain, Indeks US dolar yang mengukur dolar greenback berbanding enam matawang utama didagangkan kukuh sebanyak 0.14% pada paras 96.718 setakat jam 12.15 a.m.
Pengeluaran sektor pembuatan A.S mencatat peningkatan lebih daripada jangkaan pada bulan November dengan bacaan 1.1% kenaikan.
Dalam masa yang sama, Presiden A.S Donald Trump sekali lagi menyeru agar the Fed mengurangkan kadar faedah bagi menjana perumbuhan eksport.


Trader Masih Positif EUR/JPY Akan Kekal Bullish Sehingga Minggu Hadapan?

Menarik untuk diperkatakan bagi pergerakan harga pada carta pasangan mata wang EUR/JPY yang masih dilihat mengekalkan trend bullish sejak beberapa minggu lalu, menggembirakan pelabur yang mengekalkan posisi belian pada carta harga tersebut.
Jika diimbas kembali pergerakan harga pada dua bulan terakhir 2021, dagangan pada November menunjukkan trend bearish sebelum harga mendatar pada Disember di paras zon support 127.400.
Kenaikan harga mula dilihat semula dengan trend bullish harga berjaya dikekalkan pada 2 minggu terakhir 2021 pada Disember lalu dan menyambung trend positif tersebut pada minggu pertama 2022.
Namun pelabur perlu berwaspada dengan mengambil kira faktor-faktor yang boleh mempengaruhi mata wang Euro dan Yen.
Khususnya Yen sebagai mata wang safe-haven, sentimen pasaran perlu dipantau dengan perkembangan coronavirus Omicron boleh mengubah keyakinan para pemain pasaran.
Untuk pergerakan harga pada minggu ini, harga telah mencapai paras ketinggian 131.600 pada Rabu lalu, merekodkan paras tertinggi terbaru untuk tempoh 8 minggu.
Bersambung pada dagangan Khamis dan Jumaat, harga kembali susut semula dari paras ketinggian tersebut dan berlegar di atas paras 130.700 yang dilihat sebagai paras sokongan semasa harga.
 Pelabur mula berwaspada untuk jangkaan trend bullish telah berakhir dengan isyarat awal pergerakan harga yang mula bergerak di bawah paras halangan Moving Average 50 (MA50) pada rangka masa 1 jam.
Jika harga menjunam dan tembusi support 130.700, penurunan harga dilihat akan menguji di beberapa zon RBS (resistance become support) sekitar 130.100 dan 129.600.
Namun jika harga masih berjaya mengekalkan corak bullish harga di penghujung minggu ini, paras ketinggian 131.600 bakal diuji sekali lagi untuk pelabur menilai sama ada paras ketinggian terbaru akan dicatatkan lagi.
Jangkaan untuk kenaikan lebih tinggi berkemungkinan boleh melepasi paras harga 132.00 sekiranya sentimen pasaran semakin pulih memberi kesan penyusutan terhadap nilai Yen.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Tukaran Matawang Forex Setakat Petang Ini

Matawang Gbp mencapai paras tertinggi hari ini berbanding US dolar pada Selasa selepas data harga pengguna mencatat bacaan positif. Harga pengguna (Consumer Price Index, CPI) dari segi tahunan mencapai paras tertinggi empat tahun lalu pada Mei.
Gbp/Usd mencapai 1.2717 yang merupakan paras tertinggi hari ini, naik 0.44% dan kini ia didagang di sekitar 1.2710 setakat pukul 6.10 petang.
Matawang Gbp mengalami kejatuhan mendadak minggu lalu dengan Gbp/Usd jatuh 1.76% setakat ini berikutan kehilangan majoriti oleh parti Theresa May dalam pilihanraya umum UK yang dijangka memberi risiko kepada rundingan Brexit.
 Namun, Sterling mendapat sedikit kekuatan selepas mencapai paras support di mana spekulasi yang mengatakan keputusan pilihanraya memungkinkan untuk kita melihat pendirian UK yang lebih lembut terhadap Brexit.
Indeks US dolar yang mengukur kekuatan matawang greenback berbanding enam matawang yang lain meleset 0.12% kepada 97.03.
Dengan kenaikan kadar faedah ketika ini telah diserap (priced-in) oleh pasaran, pelabur-pelabur akan meneliti tindakan The Fed selepas kenaikan pada Jun sama ada ia lebih hawkish atau sebaliknya.
Penganalisis ekonomi di Merryl Lynch, Michelle Meyer sebentar tadi berkata kepada CNBC bahawa bank pusat akan menaikkan kadarnya, tetapi akan menurunkan ramalan inflasi mereka. Menurunkan ramalan inflasi dilihat akan mengurangkan tindakan lebih pengetatan kadar faedah tahun ini.


Pasaran Berisiko Mula Kurang Dapat Perhatian? US Dolar Kekal Dominasi Menjelang FOMC

US dolar dilaporkan kekal kukuh menghampiri paras tertinggi dua dekad berbanding mata wang utama pada hari Selasa apabila para pelabur berpegang teguh dengan jangkaan yang menjangkakan satu lagi kenaikan kadar agresif oleh Rizab Persekutuan.
Bank pusat Sweden menetapkan nada yang ‘hawkish’ untuk minggu ini dengan menaikkan kadar dengan mata peratusan penuh pada hari Selasa. Kenaikan kadar oleh Riksbank adalah lebih besar daripada jangkaan penganalisis, menyebabkan mata wang Sweden melonjak seketika berbanding euro dan US dolar.
Walaubagaimanapun, ia gagal untuk mengekalkan momentum tersebut dengan mata wang euro melonjak naik ke paras dagangan 10.46 berbanding crowns. US dolar pula melonjak 0.36% kepada paras dagangan 10.82 crowns.
 Tumpuan pasaran pada mesyuarat FOMC yang akan menumpukan pada penetapan kadar faedah. Pasaran telah menetapkan kebarangkalian kenaikan 75 mata asas, dengan kira-kira 15% peluang peningkatan mata peratusan penuh.
Indeks US dolar yang mengukur US dolar berbanding enam mata wang utama kukuh 0.34% kepada paras dagangan 109.838. Dalam masa yang sama memberikan sokongan tambahan, hasil Perbendaharaan A.S. dua tahun, yang sangat sensitif terhadap jangkaan dasar, meningkat setinggi 3.992% pada awal dagangan London.
Pasaran turut menumpukan pada data perumahan A.S. Laporan terbaru menunjukkan pembinaan rumah meningkat diluar jangkaan pada bulan Ogos. Housing starts melonjak 12.2% setahun sebanyak 1.575 juta pada bulan Ogos.
Mata wang euro susut 0.29% kepada paras dagangan 0.9992 berbanding US dolar. Manakala sterling susut 0.13% kepada paras dagangan 1.1416. Bank of England akan memutuskan dasar pada hari Khamis, dan pelabur berbelah bahagi antara kenaikan 50 atau 75 mata asas.


Sentimen Semasa Pasaran Tukaran Matawang Forex Setakat Petang Ini

US dolar pada Isnin didagang lebih tinggi berbanding matawang-matawang utama dunia yang lain walaupun dengan data ekonomi US yang sedikit mengecewakan pada Jumaat. Manakala, bagi matawang tungga Euro, sentimen politik Sepanyol terus menekan matawang ini lebih rendah hari ini.
Matawang US dolar melemah selepas data harga pengguna (CPI) dikeluarkan pada Jumaat yang naik kurang daripada jangkaan dalam data bulanan dan juga tahunan. Laporan ini sedikit memberi ketidaktentuan dalam kenaikan kadar faedah The Fed pada Disember.
Pengerusi The Fed Janet Yellen berkata pada Ahad bahawa bank pusat akan meneliti data inflasi di masa hadapan. Namun, beliau tetap yakin dengan ekonomi dan berkata ekonomi kekal kukuh di mana pengukuhan pasaran buruh menyokong kepada kenaikan kadar faedah beransur-ansur.
Pasanga matawang EUR/USD setakat pukul 6.41 pm susut 0.16% selepas Presiden Catalan, Puigdemont gagal menjelaskan sama ada beliau telah mengumumkan kemerdekaan atau tidak.
Deklarasi terhadap kemerdekaan boleh mencetuskan Artikel 155 perlembagaan 1978 Sepanyol yang mana kerajaan Sepanyol boleh mengambil alih pentadbiran Catalonia serta-merta jika mereka melanggar undang-undang ini.
 Selepas itu, kerajaan pusat boleh memecat pentadbiran tempatan dan membuat kerajaan baru, mengambil alih kawalan terhadap polis dan kewangan dan mengadakan pilihanraya.
Matawang pound pula mengukuh dengan GBP/USD naik 0.11% yang disokong oleh sentimen bahawa UK berkemungkinan boleh kekal dalam pasaran tunggal untuk dua tahun lagi dalam tempoh peralihan.
Pasangan matawang USD/JPY pula masih kekal stabil di sekitar harga pembukaan hari ini, manakala USD/CHF setakat ini rekod kenaikan 0.12%.
AUD/USD pula susut 0.33%, NZD/USD naik 0.04% dengan USD/CAD naik 0.34% setakat pukul 6.49 pm.
Indeks US Dolar yang mengukur kekuatan matawang greenback berbanding enam matawang yang lain naik 0.10% ke paras 93.01.


Corak Bullish USD/JPY Bakal Berubah Atau Kekal Lagi Minggu Ini?

Mungkinkah bakal berlaku pergerakan drastik harga pada minggu ini, perubahan arah harga bakal dipamerkan pada carta-carta utama?
Pelabur kini sedang menantikan kesan perkembangan isu siling hutang Amerika Syarikat (AS) terhadap pasaran kewangan di awal minggu, namun berkemungkinan kesan yang lebih jelas sedikit lambat berikutan bank-bank masih ditutup pada Isnin.
Pada Ahad, dilaporkan perjanjian siling hutang berjaya dicapai oleh pihak White House dan Republik dengan had limit hutang tidak ditetapkan sehingga Januari 2025.
Sebelum ini US dolar sebagai mata wang safe-haven mengukuh disebabkan kebimbangan pasaran jika persetujuan gagal dicapai dan AS berdepan situasi ‘default’.
Jadi adakah selepas tercapainya persetujuan tersebut, US dolar akan bergerak lemah atau kekal kukuh dengan jangkaan ekonomi AS akan terselamat dari krisis?
Seperti pergerakan pada carta pasangan mata wang USD/JPY, adakah trend bullish yang dikekalkan sebelum ini boleh berubah?
Sehingga ke penghujung minggu lalu, harga yang meneruskan pendakian telah mencapai paras 140.700 untuk rekod tertinggi sejak November 2022 yang lalu.
 Corak bullish tersebut masih belum dipecahkan lagi dengan harga juga kekal bergerak di atas paras sokongan Moving Average 50 (MA50) pada rangka masa 1 jam di carta USD/JPY tersebut.
Sekiranya harga terus mengekalkan kenaikan pada minggu ini, sasaran seterusnya untuk dicapai adalah pada zon 142.00 untuk terus memburu rekod ketinggian yang baru.
Namun, waspada jika situasi sudah mula berubah menyaksikan harga mula menjunam dan memberi isyarat untuk perubahan trend.
Jika harga turut di bawah sokongan MA50, paras 139.300 pula akan cuba untuk ditembusi sebelum memaparkan pergerakan bearish harga yang lebih jelas.
Penurunan bakal dilanjutkan menuju ke zon 137.00 dan boleh diteruskan lagi ke paras lebih rendah jika US dolar ketara melemah dalam pasaran.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal NZD/JPY – Timeframe H1 – 27/3/2018

NZD/JPY mulai mengorak langkah bullish sejak semalam dengan membentuk pattern double bottom. Kenaikan semalam mencatatkan hampir 130 pips dan secaara teknikalnya, momentum wave ke arah kenaikan masih kuat ketika ini.
 Sekiranya NZD/JPY gagal untuk breakout harga Key Support harian iaitu 76.76 ini, dijangkakan ia akan meneruskan kenaikan dan berpotensi untuk breakout harga 77.05 dan mencapai harga lebih tinggi iaitu 77.35 atau lebih tinggi pada minggu ini.
Sekiranya breakout, kemungkinan ia akan melakukan retracement/correction yang lebih rendah iaitu 76.60 atau ke 76.45 sebelum kembali bullish. Apapun, mood ketika ini masih bullish berikutan pasaran NZD/JPY menutup pasarannya semalam dengan membentuk candlestick bullish iaitu morubozu.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Harga Minyak Global Susut, Dagangan Volatile Masih Menyelubungi Pasaran Ini

Harga minyak mentah global susut hari ini dengan jangkaan masih lagi terhadap keyakinan pemotongan pengeluaran oleh pengeluar utama akan menstabilkan pasaran ini dan menyokong harga komoditi hitam.
Ketika ini harga minyak mentah telah memadam kenaikan pada Khamis dengan minyak WTI (West Texas Intermediate) di dagang di paras $53.41 setong turun dari paras tertinggi semalam $54.05. Manakala minyak Brent (Brent-oil) sedang berada di paras $55.50 setong turun dari paras tertinggi Khamis iaitu $56.48 setong.
Sebelum ini, Pertubuhan Negara-negara Pengeksport Petroleum (OPEC) dan pengeluar lain termasuk Russia merancang untuk mengurangkan pengeluaran sebanyak hampir 1.8 juta tong sehari pada separuh pertama tahun 2017 dengan jangkaan pematuhan sekitar 90 peratus.
 Walaubagaimanapun, harga minyak jatuh hari ini yang disebabkan kebimbangan peningkatan pengeluaran dari US yang mengehadkan kesan pemotongan oleh OPEC dan non-OPEC.
Menurut Pengurusan Informasi Tenaga (EIA), stok minyak di US yang berakhir pada 10 Februari merekodkan penambahan 9.5 juta tong hampir tiga kali ganda dari jangkaan pasaran. Selepas kenaikan yang begitu banyak dalam beberapa minggu berturut-turut, stok US ketika ini di paras 518.12 juta tong.
Pengeluaran minyak mentah US telah meningkat lebih dari 6% sejak pertengahan 2016, walaupun ia masih 7% di bawah paras tertinggi 2015. Tahun 2014 mencatatkan kejatuhan mendadak pasaran minyak mentah global, berikutan stok minyak yang begitu banyak di US ketika itu.


Jepun Kekal Polisi Monetari Seperti Yang Dijangka

Bank of Japan (BoJ) mengekalkan polisi monetarinya selepas mesyuarat yang berlangsung selama dua hari di Tokyo. Pembuat-pembuat polisi menegaskan komitmen mereka untuk menyokong pertumbuhan ekonomi dan inflasi melalui rangsangan monetari yang tinggi.
Bank pusat Jepun ini mengekalkan kadar polisinya -0.1%, tidak berubah sejak awal 2016. Keputusan mesyuarat hari ini sebenarnya telah dijangka oleh pelabur-pelabur dalam satu tempoh yang akan berterusan di masa hadapan.
BoJ juga mengekalkan program pembelian bon dan tiada sebarang perubahan dalam jumlah pembelian. Bank pusat kekal membeli bon 10-tahun kerajaan Jepun dalam usaha mengekalkan hasil-bon tersebut di sekitar sifar peratus. Jumlah pembelian pula masih berjumlah 80 Trillion Yen setahun.
Dalam membuat keputusan ini, bank pusat juga menurunkan ramalan inflasi bagi tahun 2017-2018 dan 2018-2019. Sebaliknya, ramalan pertumbuhan dinaikkan lebih tinggi dalam tempoh sama.
 “Risiko kepada ekonomi dan jangkaan harga masih lagi cenderung ke bawah,” kata bank pusat, yang menunjukkan usaha bagi mengubah persepsi orang awam bahawa risiko deflasi masih wujud.
Minit mesyuarat hari ini akan dikeluarkan pada 26 September, sebulan selepas ‘Ringkasan Pendapat’ dikeluarkan.
Tiada perubahan polisi sejak September lepas di mana kali terakhir BoJ mengubah polisi dengan berfokus kepada rangsangan monetari yang mensasarkan kepada keluk-hasil atau hasil bon.
Apa yang mengekalkan bank pusat dengan polisi semasa adalah hasil yang menunjukkan kemajuan secara berperingkat dalam ekonomi. Kini pertumbuhan KDNK (GDP) merekod kenaikan dalam lima suku tahunan berturut-turut, paling lama sejak 10 tahun lepas.
Awal hari ini, Kementerian Kewangan Jepun juga mengesahkan eksport merekod peningkatan 7 bulan berturut-turut pada Jun. Ini adalah isyarat ekonomi global yang semakin pulih khususnya Jepun sebagai negara pengeksport.


Dagangan Logam Berharga Mula Perlahan Gara-Gara Faktor Ini!

Harga emas menyusut dalam sesi Asia pada Khamis sementara pasaran meneliti hala tuju dasar penjagaan kesihatan yang akan diketengahkan oleh Presiden Trump.
Emas di Comex New York Merchantile Exchange menyusut sebanyak 0.29 peratus kepada $1,246.05 satu troy ounce, manakala copper kali terakhir dinilai pada $2.639 sepound.
Semalam, harga emas diniagakan lebih tinggi pada Rabu apabila kebimbangan terhadap dasar Trump memberi manfaat kepada logam kuning, disamping data ekonomi yang agak lemah.
 Harga emas terus didagang di paras tertinggi apabila pelabur memberi tumpuan kepada kekurangan penerangan mengenai dasar pro pertumbuhan pentadbiran Trump menjelang undian yang akan datang.
Undian akan diadakan bagi mendapat sokongan untuk memansuhkan serta menggantikan akta penjagaan kesihatan Affordable Care Act yang diperkenalkan sewaktu pentadbiran Obama, dengan satu undang-undang yang baru.
Sementara itu, laporan jualan rumah sedia ada yang dikeluarkan semalam juga menambah pengukuhan komoditi emas. Persatuan Hartanah Kebangsaan melaporkan pada Rabu bahawa data ini menjunam sebanyak 3.7 peratus.
Harga Siling Mingguan Bagi Minyak Petrol dan Diesel Akan Berkuatkuasa Pada 30 Mac Ini!


8 Berita Data Ekonomi Penting Tumpuan Pasaran Minggu Ini (13-17 Jun 2022)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Data Pekerjaan UK (Selasa 2.00 Petang): Pasaran menjangkakan laporan pekerjaan UK untuk bulan Mei mencatatkan bacaan lebih baik berbanding sebelumnya. Angka yang positif bakal memberi sokongan untuk Pound memulih semula minggu ini.
Data Indeks Harga Pengeluar AS (Selasa 8.30 Malam): Turut memberi isyarat untuk kadar inflasi di Amerika Syarikat, bacaan indeks harga pengeluar (PPI) yang meningkat akan menguatkan lagi keyakinan pelabur untuk bank pusat meningkatkan pengetatan dasar monetari.
Data Jualan Runcit AS (Rabu 8.30 Malam): Menjadi tumpuan seterusnya terhadap pergerakan US dolar adalah terarah kepada kadar jualan runcit di Amerika Syarikat untuk bacaan bagi bulan Mei. Jangkaan bagi angka yang meningkat akan terus menyokong US dolar.
 Mesyuarat FOMC (Khamis 2.00 Pagi): Tumpuan utama pada minggu ini adalah pada keputusan mesyuarat FOMC untuk pelabur nantikan sama ada Federal Reserve (Fed) bakal meneruskan kenaikan kadar faedah yang agresif lagi kali ini. Selepas dinaikkan kepada 1.00%, kadar faedah dijangka akan dinaikkan lagi kepada 1.50%.
Data Pekerjaan Australia (Khamis 9.30 Pagi): Selepas penyusutan ketara pada April, pertambahan pekerjaan untuk bulan Mei di Australia dijangka untuk meningkat semula namun masih pada paras yang rendah sekitar 25,000. Kadar pengangguran pula diunjurkan menurun daripada 3.9% kepada 3.8%.
Mesyuarat Polisi Bank Pusat Switzerland (Khamis 3.30 Petang): Seperti bank pusat Jepun, Swiss National Bank (SNB) juga dilihat akan terus mengekalkan kadar faedah di paras rendah tidak berubah, tidak akan mengikuti jejak langkah bank-bank pusat lain yang sedang giat meningkatkan kadar lebih agresif.
Mesyuarat Polisi Bank Pusat England (Khamis 7.00 Petang): Bank of England (BOE) dijangka untuk menaikkan kadar faedah 25 mata asas untuk mesyuarat kali ini, daripada 1.00% kepada 1.25%. Pound dijangka akan meningkat pada reaksi awal pengumuman keputusan mesyuarat tersebut.
Mesyuarat Polisi Bank Pusat Jepun (Jumaat): Pasaran sebelum ini telah menerima beberapa isyarat bahawa Bank of Japan (BOJ) akan terus mengekalkan dasar monetari yang longgar untuk menyokong ekonomi Jepun.


Anda Fundamental atau Teknikal Trader ?

Forex trader boleh jadi fundamental trader ataupun teknikal trader, atau pun boleh gunakan kedua-dua sekali. Ada yang bertanya saya, bagaimana nak tahu cara mana yang sesuai dan betul ? Sebenarnya di dalam forex ni cara trading fundamental ataupun teknikal tiada betul atau salah. Ia diukur melalui result trading, jika result anda memberangsangkan, jadi anda perlu ikut cara trading tersebut. Pedulikan apa yang orang katakan, as long cara trading anda selamat dan risiko adalah minima.
Kenapa saya suruh pastikan selamat? Kerana pasaran forex ini tidak menentu, ada bulan anda untung dengan banyaknya, ada bulan and rugi. Rugi adalah biasa, untung adalah biasa, tetapi bukanlah anda terus kehabisan fund trading anda kerana Margin Call dan Stop Out. Ada sesetengah kes, rakan trader yang deposit kecil, dari USD5 jadi USD2000 dalam sebulan. Memang power betul, cara tradingnya asyik mengena dengan market bulan itu, tetapi pada bulan hadapan market berubah, USD2,000 tadi lebur. Ini menunjukkan beliau trading tanpa kawalan Money Management (MM) yang betul dan risiko yang tinggi. Trading cara betul ialah anda dapat memastikan anda dapat mengambil hanya beberapa percent daripada investment anda dan ini menunjukkan portfolio trading anda adalah terbaik.
Fundamental trader ini adalah trader yang trading banyak menggunakan fundamental analisis, analisis dari sentiment pasaran yang didapati daripada berita-berita forex, politik, beserta game changing bagi negara yang melibatkan pair yang beliau trading. Teknikal trader pula ialah trader yang menggunakan teknikal analisis, price line, guna tools dalam platform seperti trendline dan macam-macam jenis tools lagi yang disukat hanya berdasarkan harga semasa pair tanpa menghiraukan berita-berita forex.
 Apa sahaja cara anda gunakan, lebih bagus dan terbaik jika anda faham kedua-dua cara trading supaya anda dapat gabungkan untuk memberikan pilihan trading anda lepas analisis nanti.
Ingatan, sentiasa semak financial, ekonomi beserta keadaan market sebelum melakukan trading. Jangan trade tanpa pengetahuan dan tanpa melakukan apa-apa pun kajian baik fundamental ataupun teknikal. Ramai yang tak tahan untuk masuk order, buka sahaja MT4 terus nak masuk buy atau sell, tak sabar-sabar, lepas dah masuk sanggup pula menunggu lama-lama depan skrin mengadap posisi floating. Sepatutnya kita habiskan banyak masa untuk analisis berbanding tunggu lepas masuk order kan ? Ramai yang terbalik caranya, dan ini adalah semua psikologi dan emosi trading yang kita patut elakkan.
Trade forex ni, kadang-kadang kita kena bertindak seperti robot, disiplin tetapi menggunakan kebijakan akal fikiran manusia. – Moshed


Minggu Ini Minggu Yang Muram Buat Matawang US Dollar

Matawang US Dollar terus didagangkan pada hari terakhir pada minggu ini dan minggu ini melihatkan yang terburuk bulan ini berikutan dengan tindakan Federal Reserve mengekalkan interest rate  dan juga tindakan Bank of Japan yang menguatkan lagi Yen.
 Di Eropah, data menunjukkan aktiviti bisnes di Eurozone pada bulan September berkembang daripada fasa yang teruk sejak 2015. Namun ia hanyalah kejutan yang kecil dan impaknya juga agak kecil.
Indeks US Dollar berada di paras 95.397 manakala Euro naik 0.1% melawan Greenback. Matawang US Dollar lemah melawan Yen, berada di paras 100.70.


Matawang Great Britain Pound (GBP) Naik 130 Pip Sejak Pagi Tadi

Matawang GBP (Great Britain Pound) menguat 130 pip hari ini ke paras tertinggi tujuh minggu lepas berbanding US dolar. Gbp juga menguat berbanding matawang utama yang lain selepas kegagalan rang undang-undang baru kesihatan Presiden Trump.
Gbp juga menguat berbanding Euro sebanyak 0.2%.
Sterling telah menguat sejak mesyuarat Bank of England pada 16 Mac di mana majoriti ahli-ahli pembuat polisi menyatakan kebimbangan terhadap kenaikan harga yang meningkatkan spekulasi kenaikan kadar bagi membendung inflasi.
 Ada beberapa bank terkemuka dunia sebelum ini menjangkakan Gbp akan jatuh di bawah $1.20 dalam tempoh proses formal keluar Britain dari Kesatuan Eropah.
“Jangkaan kami kepada kejatuhan Gbp telah diimbangi oleh kenyataan Bank of England terhadap kadar,” kata Kamal Sharma, Penganalisis di Bank of America Merryl Lynch di London.
“Tapi kami tidak rasa, Artikel 50 adalah punca terakhir akan membuatkan Gbp jatuh. May akan membuatkan Gbp berada di bawah tekanan lagi.”